title: Jussi Henriksson

text: Jussi Henriksson (s. 23. kesäkuuta 1987 Turku) on suomalainen jalkapalloilija, joka edustaa Kolmosessa pelaavaa Maskun Palloseuraa. Hän on pelipaikaltaan keskikenttäpelaaja.


title: Ville Nikkari

text: Ville Nikkari (s. 5. marraskuuta 1988 Turku) on suomalainen jalkapalloilija. Hän on pelipaikaltaan oikea laitapuolustaja.


title: Ville Nikkari

text: Ensimmäisen Veikkausliiga-ottelunsa Nikkari pelasi toukokuussa 2006. Ainoan maalinsa Veikkausliigassa hän teki FC Lahtea vastaan vierasottelussa heinäkuussa 2012.


title: Ville Nikkari

text: Nikkari on pelannut 13 nuorten ja 30 poikien maaottelua.


title: Siniara

text: Siniara ("Cyanopsitta spixii") on yksi maailman harvinaisimmista lintulajeista ja papukaijojen heimoon kuuluvan sukunsa "Cyanopsitta" ainoa edustaja.


title: Siniara

text: Siniara kasvaa vartaloltaan 55–57 cm pitkäksi ja sen pyrstö on 26–38 cm pitkä. Sillä on vaaleansininen pää, siniset vatsa ja selkä, tummansiniset siivet ja pyrstö. Siipien ja pyrstön alaosat ovat mustat. Nokka on aikuisella yksilöllä kokonaan musta, nuorempana siinä on valkoinen juova ja jalat ovat samoin mustat (vaaleanharmaat nuorilla). Nuorten yksilöiden silmät ovat tummat, mutta muuttuvat valkoisiksi linnun varttuessa.


title: Siniara

text: Siniarat elävät luonnossa noin 20–30-vuotiaiksi ja vankeudessa 20–40-vuotiaiksi. Viimeinen tunnettu luonnonvarainen yksilö oli ainakin 20 vuotta vanha kadotessaan. Kaksi vankeudessa elävää siniarayksilöä on kuoriutunut vuonna 1976, joten ne ovat vanhimmat rekisteröidyt lajinsa edustajat.


title: Siniara

text: Siniaraa tavataan vain pienellä alueella Brasiliassa, koska sen pesiminen on ilmeisesti riippuvaista Tabebuia aurea -puusta. Alue käsittää Pernambucon ja Bahian osavaltiot. Vuonna 2000 tunnettiin vain yksi luonnossa elävä siniarayksilö, vuonna 2004 sitä ei ollut tavattu vuoden 2000 lopun jälkeen.


title: Siniara

text:
Vankeudessa elää noin 120 yksilöä. 78 niistä osallistuu kansainväliseen lisääntymisohjelmaan, jota johtaa the Institute Chico Mendes of Biodiversity Conservation (ICMBio), the Natural Heritage Branch of the Brazilian Government.
Vankeudessa elävien yksilöiden sijainnit marraskuussa 2007:
Viimeisen kolmen vuoden aikana Al Wabra Wildlife Preservationissa on syntynyt 16 siniaraa, Loro Parquessa neljä ja ACTP:ssa kaksi.
Kaikki AWWP:ssa syntyneet poikaset on kasvattanut henkilökunta, koska sitä on pidetty turvallisempana tapana kuin sitä, että lintupariskunta olisi kasvattanut ne itse. Kun vankeudessa elävää lintukantaa pidetään tarpeeksi vahvana, lisääntyville pareille annetaan mahdollisuus itse kasvattaa joitakin poikasiaan.


title: Siniara

text:
Kaikki syntyneet poikaset rengastetaan ja ensimmäisen terveystarkastuksen yhteydessä ne merkitään mikrosirulla.
Siniara on riippuvainen "Tabebuia caraiba" -puumetsistä, sillä se tarvitsee caraiba-puuta pesiäkseen.


title: Siniara

text: Blue Sky Studios -animaatiostudion vuonna 2011 ilmestyneen elokuvan "Rio" pääosassa on kaksi siniaraa, Blu ja Jewel. Elokuvassa nämä kaksi yksilöä ovat lajinsa viimeiset. Elokuva sijoituu Brasilian Rio de Janeiroon.


title: Harstad

text: Harstad on saaristokunta ja kaupunki Tromssan läänin lounaisosassa Norjassa.


title: Harstad

text: Harstadin alueella oli ihmisiä jo rautakauden aikana, sillä sieltä on löydetty useita pronssisia esineitä vuosilta 3000–2600 eaa.


title: Harstad

text:
Harstadista tuli erillinen kunta vuonna 1904, kun se erosi Trondenesista.
Harstad sijaitsee Pohjois-Norjassa Atlantin rannikolla. Harstadiin kuuluu monia pieniä saaria, joista suurimpia ovat muun muassa Arnøya ja Gressholman. Harstadin ”mannerosakin” on osa Jäämeressä sijaitsevaa Hinnøyan saarta.


title: Harstad

text: Harstadissa asuu 24 291 ihmistä, ja ennen vuoden 2013 kuntaliitosta se oli väkiluvussa mitattuna Norjan 21. suurin kunta. Harstad on kuitenkin pinta-alaltaan pieni, ja vuonna 2012 se oli vasta Norjan 249. suurin kunta.


title: Harstad

text: Harstadin kaupungissa näkyy keskiyön aurinko toukokuun 22. päivästä heinäkuun 18. päivään asti. Lämpötila Harstadissa on kesäisin yleensä noin 12–24 astetta, mutta talvella pakkasta voi olla jopa 27 astetta.


title: Harstad

text: Harstadilla on neljä ystävyyskaupunkia:


title: Godfrey Khotso Mokoena

text: Godfrey Khotso Mokoena (s. 6. maaliskuuta 1985 Heidelberg) on eteläafrikkalainen yleisurheilija, jonka päälajit ovat pituushyppy ja kolmiloikka.


title: Godfrey Khotso Mokoena

text: Mokoena sijoittui 2001 Debrecenin alle 18-vuotiaiden MM-kisoissa korkeushypyssä viidenneksi tuloksella 210. Seuraavana vuonna hän hyppäsi Kingstonin nuorten MM-kisoissa pituudessa kahdenneksitoista tuloksella 708. Hän sai Abujan Afrikan kisoissa 2003 hopeaa kolmiloikassa tuloksella 16,28 ja pronssia pituushypyssä tuloksella 783. Hän voitti 2004 Etelä-Afrikan mestaruuden kolmiloikassa ja voitti Grosseton nuorten MM-kisoissa kultaa kolmiloikassa tuloksella 16,77 ja hopeaa pituushypyssä tuloksella 809. Ateenan olympialaisissa hän karsiutui kolmiloikassa. Seuraavana vuonna Mokoena voitti Etelä-Afrikan mestaruuden pituushypyssä ja kolmiloikassa sekä sijoittui pituushypyssä seitsemänneksi Helsingin MM-kisoissa tuloksella 811.


title: Godfrey Khotso Mokoena

text: Mokoena hyppäsi Moskovan sisäratojen MM-kisoissa 2006 pituushypyssä viidenneksi. Myöhemmin samana vuonna hän voitti Melbournen Kansainyhteisön kisoissa hopeaa kolmiloikassa tuloksella 16,95 ja sijoittui pituushypyssä neljänneksi. Afrikan-mestaruuskilpailuissa Bambousissa hän sai hopeaa pituushypyssä ja kolmiloikassa tuulituloksilla 845 ja 16,67. Hän voitti samana vuonna Etelä-Afrikan mestaruudet sekä pituudessa että kolmiloikassa. Seuraavana vuonna Mokoena oli pituudessa viides Osakan MM-kisoissa hypättyään 819 ja kolmas , sai pronssia Algerin Afrikan kisoissa tuloksella 799 ja voitti Etelä-Afrikan pituusmestaruuden. Hän voitti Valencian sisäratojen MM-kisoissa 2008 MM-kultaa pituushypyssä tuloksella 808. Pekingissä 2008 Mokoena voitti olympiahopeaa pituushypyssä tuloksella 824.


title: Godfrey Khotso Mokoena

text: 4. heinäkuuta 2009 Mokoena hyppäsi Madridissa ennätyksekseen 850 cm ja paransi senegalilaisen Cheikh Tourén vuonna 1997 hyppäämää Afrikan ennätystä neljällä senttimetrillä. Mokoena pitää hallussaan myös Etelä-Afrikan-ennätyksiä sekä pituushypyssä että kolmiloikassa.


title: Godfrey Khotso Mokoena

text: Berliinin MM-kilpailuissa 2009 Mokoena saavutti hopeaa tuloksella 847 cm. Hän voitti samana vuonna myös Etelä-Afrikan pituushyppymestaruuden ja oli kolmas . Dohan sisäratojen MM-kilpailuissa 2010 hän sai pituushypyssä hopeaa tuloksella 808 ja myöhemmin samana vuonna Nairobin Afrikan-mestaruuskilpailuissa kultaa tuloksella 823. Hän voitti Etelä-Afrikan pituushyppymestaruuden 2010 ja 2011. Daegun MM-kilpailuissa 2011 hän karsiutui loppukilpailusta. Lontoon olympialaisissa 2012 hän sijoittui kahdeksanneksi tuloksella 793 ja Moskovan MM-kilpailuissa 2013 seitsemänneksi tuloksella 810.


title: Godfrey Khotso Mokoena

text: Mokoena voitti 2014 Etelä-Afrikan kolmiloikkamestaruuden. Glasgow'n Kansainyhteisön kisoissa hän voitti kolmiloikan tuloksella 17,20. Saman vuoden Afrikan-mestaruuskilpailuissa Marrakechissa hän saavutti kultaa kolmiloikassa tuloksella 17,03 ja hopeaa pituushypyssä tuloksella 802. Pekingin MM-kisoissa 2015 hän karsiutui pituushypyssä. Kolmiloikassa hän eteni loppukilpailuun.Lähteet


title: Yökastelu

text: Yökastelijaksi kutsutaan yli viisivuotiasta, joka virtsaa nukkuessaan huomaamatta sitä. Valtaosaltaan lasten virtsaamishäiriöt ovat toiminnallisia. Useimmiten on kyse rakon tai diureesin tai niiden säätelyjärjestelmien keskimääräistä hitaammasta kypsymisestä. Toiminnallisissa häiriöissä voi esiintyä yökastelua, päiväkastelua tai molempia.


title: Yökastelu

text: Tiedot kastelun yleisyydestä vaihtelevat jonkin verran kriteereistä riippuen. Kirjallisuuden mukaan pohjoismaissa 15–20 % viisivuotiaista lapsista ja noin kymmenen prosenttia seisemänvuotiaista lapsista kastelee. Teini-ikäisistä kastelua esiintyy 1–3 %. Useimmat tytöt pystyvät olemaan kuivina kuusivuotiaina ja pojat seitsemänvuotiaina. Kymmenvuotiaista 95 % on yökuivia.


title: Yökastelu

text: Syynä on virtsaneritystä säätelevän antidiureettisen hormonin vähäisyys elimistössä yön ja usein syvän unen aikana. Vaiva liittyy yksilölliseen kehittymiseen, ja se on perinnöllinen vaiva. Taipumus periytyy geeneissä. Alle viisivuotiaalla puhutaan vaivasta, sen jälkeen vaiva luokitellaan sairaudeksi.


title: Yökastelu

text: Rakenteelliset häiriöt voidaan jakaa virtsateiden ja hermoston rakenteellisiin häiriöihin. Kastelua aiheuttavia virtsateiden rakenneanomalioita ovat esimerkiksi ektooppinen ureter, virtsaputken läppä, epispadia ym. Hermotuksen häiriöiden yhteydessä puhutaan neurogeenisesta rakosta. Lapsilla tavallisimpia syitä tähän ovat meningomyeloseele, vammojen tai lantion alueen leikkauksien jälkitilat ja kehitysvammaisuuteen liittyvät häiriöt. Se on yleisin lapsuusajan urologista ongelmista. Yökasteluun on kehitetty lääkkeitä, ja siihen voi käyttää myös kasteluhälytintä, joskus inkontinenssisuojia.


title: Yökastelu

text: Yöllä virtsanmuodostus normaalisti vähenee. Yökastelijalla virtsanmuodostus ei kuitenkaan antidiureettisen hormonin puutteen vuoksi vähene.


title: Yökastelu

text: Yökastelijat nukkuvat yleensä tavallista sikeämmin. He eivät herää voimakkaisiinkaan ääniin. Myöskään rakon täyttymisen tunne ei saa heitä hereille.


title: Yökastelu

text: Koululaisista ensimmäisellä luokalla olevista jokaisella luokalla on tilastojen mukaan vielä yksi yökastelija. Teini-ikäisistä noin yksi sadasta kastelee öisin.


title: Yökastelu

text: Alle 5-vuotiaat eivät yleensä ole vielä kypsiä hoitoon, ja lääkehoito on sallittu vasta yli 5-vuotiaille. Yökastelusta suositellaan puhuttavan lääkärin kanssa lapsen täyttäessä viisi vuotta tai viimeistään ennen kouluikää. Vaivalla voi olla vaikutuksia myös lapsen itsetunnon kehitykselle.


title: Yökastelu

text: Juomisen välttäminen illalla tai öinen herättely wc-käynneille ei kokemusten mukaan auta parantamaan vaivaa.


title: Yökastelu

text: Yleensä hoito aloitetaan joko hälyttimen tai lääkkeen avulla. Molemmilla saadaan hyviä tuloksia. On yksilöllistä, kumpi hoito toimii kenelläkin paremmin. Joskus käytetään molempia hoitoja. Lapsen kannustus ja se, että lapsi ymmärtää hoidon, on tärkeää onnistumisen kannalta.


title: Yökastelu

text: Hoidon onnistuminen riippuu lapsen kypsymisasteesta. Jos virtsamäärä on erityisen runsas öisin, voi olla vaikeaa saada hoitoon vastetta. Hoidossa voidaan pitää taukoa ja kokeilla myöhemmin uudestaan kypsymisasteen edetessä.


title: Yökastelu

text: Jos lapsi on ollut jo kuiva mutta alkaa jälleen kastella, on aina syytä tutkia, onko kyseessä virtsatietulehdus tai jokin muu sairaus.


title: Yökastelu

text: Lääkehoitoa käytetään eniten sen helppouden takia. Lääkkeitä on Suomessa käytössä vain yksi (desmopressiini). Lääkkeen teho perustuu yöllisen virtsanerityksen vähentämiseen. Desmopressiini vastaa elimistön omaa hormonia. Lääke ei vaikuta lapsen omaan kehitykseen.


title: Yökastelu

text: Lääkemuoto on suussa sulava tabletti. Lääkkeen mahdolliset sivuvaikutukset ovat vähäisiä. Juuri ennen lääkkeenottoa ja yön aikana on vältettävä runsasta juomista.


title: Yökastelu

text:
Hälytinhoito edellyttää vanhemman mukanaoloa lapsen herätyksessä hälyttimen kanssa. Hälytin laukeaa, kun se tunnistaa kosteutta lapsen sängyssä tai alusvaatteissa.
Tarkoitus on opettaa lapsen aivot toimimaan oikein. Uni voi tosin olla niin syvää, ettei lapsi herää edes hälyttimen kovaan ääneen. Hälytinhoitoa voidaan käyttää muutaman kuukauden ajan.


title: Rafinha (jalkapalloilija, 1985)

text: Márcio Rafael Ferreira de Souza, joka tunnetaan paremmin nimellä Rafinha, (s. 7. syyskuuta 1985 Londrina, Paranán osavaltio, Brasilia) on brasilialainen jalkapalloilija, joka edustaa Saksan pääsarjassa Bundesliigassa pelaavaa Bayern Münchenia. 172 senttimetriä pitkän Rafinhan pelipaikka on oikea laitapuolustaja.


title: Rafinha (jalkapalloilija, 1985)

text:
Rafinha löysi tiensä Brasilian U-20 jalkapallomaajoukkueeseen ja pelasi siellä 2005 FIFA World Youth Championship turnauksessa Alankomaissa. Turnauksen aikana Rafinha teki kaksi maalia ja pelasi loistavasti läpi turnauksen Brasilian saatua pronssia.
Rafinhan esitys turnauksessa herätti mielenkiintoa ympäri Eurooppaa ja monet joukkueet olivat kiinnostuneet Rafinhasta.
Lopulta Rafinha päätyi Schalkeen 5 miljoonan euron siirtokorvauksella, sopimuksen kesto on neljä vuotta.


title: Rafinha (jalkapalloilija, 1985)

text: Rafinha laittoi nimensä uuteen jatkosopimukseen, joka kestää vuoteen 2011. Siitä huolimatta Liverpool on kiinnostunut Rafinhasta.


title: Borgit

text: Borgit ovat "Star Trek" -sarjan kuvitteellinen avaruusolentolaji. Ne ovat kyberneettisiä olioita ja alun perin lähtöisin Delta-kvandrantista. Borgit ovat puoliksi humanoideja, puoliksi koneita ja valloittavat maailmoja sulauttamalla ne itseensä. Niiden alukset ovat kuutioiden ja pallojen muotoisia. Ensimmäisen kerran borgit esiintyivät sarjan "Star Trek – uusi sukupolvi" jaksossa "Borgien armoilla" ("Q Who?"), jossa Q-niminen avaruusolento heitti Enterprise-D:n miehistöineen borgien kuution tielle tuhansien valovuosien päähän J-25-tähtijärjestelmään. Seuraavan kerran ne kohdattiin jaksossa "Maailmoista paras" ("The Best of Both Worlds"), jossa kapteeni Jean-Luc Picard siepattiin borgien kuutioon, ja hänestä tuli borgien Locutus. Ne olivat merkittävässä roolissa myös elokuvassa "Star Trek – ensimmäinen yhteys", jossa borgit kuningattarensa johtamina matkustivat ajassa estämään ensimmäisen yhteyden ihmisten ja vulkaanien välillä. Myöhemmin borgeja on nähty muissakin "Star Trek" -sarjoissa. "" niitä nähtiin usein, ja tulipa naispuolisesta borgista Seven of Ninesta jopa Voyagerin miehistön jäsen.


title: Hal McKusick

text: Hal McKusick (1. kesäkuuta 1924 – 11. huhtikuuta 2012) oli yhdysvaltalainen jazzmuusikko. Hänen pääsoittimensa oli alttosaksofoni, mutta hän oli myös klarinetisti.


title: Hal McKusick

text: McKusick työskenteli yhteistyössä lukuisten aikansa jazzin merkkinimien kanssa, mutta hän levytti myös oman yhtyeensä johdossa. Hän soitti vakituisena jäsenenä muiden muassa Boyd Raeburnin ja Claude Thornhillin kokoonpanoissa 1940-luvulla.


title: Markov-prosessi

text: Markovin prosessi on stokastinen prosessi, jossa on oleellista ainoastaan muuttujan nykyarvo. Nykyarvo riippuu vain yhdestä edellisestä arvosta (ja kohinaprosessin nykyarvosta) ja voidaan ennustaa käyttämällä vain sitä. Muuttujaan liittyvällä historiatiedolla ei ole tällöin merkitystä: prosessi on "historiaton".


title: Markov-prosessi

text: Markov-prosessi on saanut nimensä kehittäjänsä, venäläisen matemaatikon Andrei Andrejevitš Markovin mukaan.


title: Markov-prosessi

text: Aihetta on Suomessa tutkinut professori Lauri Saretsalo.


title: Cardassit

text: Cardassit ovat fiktiivinen "Star Trek" -sarjan avaruusolentorotu. Niiden ensiesiintyminen tapahtui televisiosarjassa Star Trek – uusi sukupolvi ja myöhemmin niillä oli merkittävä osa "ssa". Ne polveutuvat ilmeisen matelijamaisista esi-isistä, ja kävivät sodan bajoraaneja vastaan, ja poistuivat Bajorin planeetalta ja Deep Space Ninelta sarjan alussa. Merkittävimpiä cardasseja sarjassa olivat Deep Space Ninen avaruusaseman vaatekauppias ja vakooja Garak, sekä cardassipäällikkö Gul Dukat, joka oli yksi sarjan pääroistoista. Cardassien kotimaailma, Cardassia Prime sijaitsee "Star Trek" -universumin Alfa-kvandrantissa. Niiden iho on harmaa ja hiukset mustat. Cardassien tiedustelupalvelu Obsidiaanimuodostelma mainitaan usein "Deep Space Ninessa".


title: Arne Melchior

text: Arne Melchior (22. lokakuuta 1924 – 24. syyskuuta 2016) oli tanskalainen poliitikko. Hän istui keskustademokraattina maansa eduskunnassa (Folketing) vuosina 1973–1975 ja 1977–2001.


title: Arne Melchior

text: Melchior syntyi merkittävään juutalaiseen sukuun päärabbi Marcus Melchiorin poikana.


title: Arne Melchior

text: Melchior toimi Tanskan liikenneministerinä vuosina 1982–1986 sekä kommunikaation ja turismin ministerinä 1993–1994.


title: Remaanit

text: Remaanit ovat kuvitteellinen avaruusolentorotu "Star Trekissä". Ne esiintyivä ensimmäisen kerran "" -elokuvassa. Ne asustavat romuluslaisten naapuriplaneetalla, ja ovat olleet jatkuvissa kiistoissa romulaanien kanssa. Ne on alistettu työvoimaksi kaivoksiin, mutta elokuvassa kukistavat johtajansa Shinzonin avulla romulaanit, ja tekevät aloitteen rauhantarjouksesta Liiton kanssa. Remaanit ovat kaljuja, karvattomia ja pitkäkyntisiä otuksia. Ne esiintyvät myös sarjassa Enterprise. Ensimmäisen kerran niiden kotimaailma Remus mainitaan kuitenkin jo alkuperäisessä "Star Trek" -sarjassa, vaikka niitä ei vielä nähdäkään.


title: Lars Peldan

text: Lars Johan Peldan (11. elokuuta 1827 Pietarsaaren pitäjä – 20. marraskuuta 1873 Pietarsaari) oli alkujaan merimies ja sittemmin valokuvaaja. Häntä on pidetty ensimmäisenä suomalaisena ammattivalokuvaajana.


title: Lars Peldan

text: Lars Peldan tuli tunnetuksi yhtenä varhaisimmista Oulussa toimineista valokuvaajista. Hän kiinnostui valokuvaamisesta matkoillaan Englannissa ja ryhtyi sittemmin ammattimaiseksi kierteleväksi valokuvaajaksi lähinnä Pohjanlahden rannikolla Krimin sotaa seuranneina vuosina. Hän oli oman aikansa ahkerimpia valokuvaajia koko Suomessa, esimerkiksi Oulussa kesällä 1860 hän otti noin kahdessa kuukaudessa 700 valokuvaa. Peldan valmisti erityisesti muotokuvia ateljeetyönä, liikemerkillä ”L.J. Peldan Fotograf”.


title: Ralph Regula

text: Ralph Straus Regula (3. joulukuuta 1924 Beach City, Ohio – 19. heinäkuuta 2017 Bethlehem Township, Ohio) oli yhdysvaltalainen republikaanisen puolueen poliitikko. Hän istui liittovaltion edustajainhuoneen jäsenenä Ohiosta vuodesta 1973 vuoteen 2009. Vaalipiirinä oli aina kuudestoista.


title: Ralph Regula

text: Regulaa edelsi puoluetoveri Frank T. Bow (1901–1972).


title: Ralph Regula

text: Ikääntynyt, mutta itseään yhä hyväkuntoisena pitänyt Regula ilmoitti lokakuussa 2007 aikeistaan jättää kongressi kauden päätyttyä tammikuussa 2009.


title: Johan Björkman

text: Johan Björkman, alun perin Juho Niilonpoika Pirttimaa, (19. syyskuuta 1833 Tornio – 18. helmikuuta 1892 Tornio) oli Oulussa toiminut puuseppä ja valokuvaaja.


title: Johan Björkman

text: Johan Björkman muutti Ouluun puusepän kisällinä vuonna 1856 ja meni siellä naimisiin 1859. Puuseppämestarin ja samalla porvarin oikeudet hän sai vuonna 1860, josta alkaen toimi Kirkkokadun varrella sijainneessa talossaan paitsi nikkarina, myös kauppiaana. Valokuvaajana hän oli itseoppinut, mahdollisesti hän kuitenkin sai neuvoja Lars Peldanilta. Ensimmäisen kerran hän kertoi sanomalehti-ilmoituksella ottavansa valokuvia syyskuussa 1866.


title: Johan Björkman

text: Björkman otti paljon henkilökuvia, jotka hän merkitsi ensin leimalla ja sittemmin kahdellakin eri liikemerkillä, erityisesti käyntikorttikuvia silmällä pitäen. Henkilökuvien ohella hän oli varhaisimpia Oulun kaupungin kuvaajia ja myös myi näitä kuvia. Yksi syy lienee ollut 1860-luvulla meneillään ollut Oulujoen sillanrakennustyö. Björkmanin voikin lukea ensimmäisten reportaasivalokuvien ottajien joukkoon Oulussa. Tunnetuin tällainen hänen kuvistaan lienee Frans Mikael Franzénin patsaan paljastustilaisuudessa 30. kesäkuuta 1881 otettu valokuva. Vuodesta 1883 vuoteen 1886 Björkman toimi Oulun kansakoulun poikien käsityönopettajana, mikä vähensi hänen valokuvaustoimintaansa. Vuosikymmenen lopulla hän muutti takaisin Tornioon, jossa kuoli vuonna 1892.


title: Andrew Latimer

text: Andrew Latimer (s. 17. toukokuuta 1947) on brittiläinen rockmuusikko. Lähinnä hän laulaa ja soittaa kitaraa mutta soittaa tarvittaessa myös huilua ja kosketinsoittimia.


title: Andrew Latimer

text: Latimer oli yksi Camel-yhtyeen perustajajäsenistä vuonna 1971. Hän on ollut ainoa alkuperäisjäsen siitä pitäen, kun hän perusti yhtyeen uudelleen seitsemän vuoden tauon jälkeen 1990-luvun alussa.


title: Andrew Latimer

text: Latimer on kärsinyt vuodesta 1992 polysytemia vera -nimisestä veritaudista. Sairauden todettiin edenneen myelofibroosiksi 2007. Hän selviytyi siitä kemoterapiahoidon sekä luuydinsiirron avulla. Hän palautti soittokuntonsa ankaralla harjoittelulla, ja Camel teki paluun 2013. Yhtye toimii kuitenkin muiden jäsenten aikataulujen sekä Latimerin terveydentilan ja sävellystyön ehdoilla.


title: Hjalmar Sjöman

text: Sven Gustaf Hjalmar Sjöman, (5. toukokuuta 1857 Tukholma – 7. marraskuuta 1934 Tukholma) oli Oulussa ja Vaasassa toiminut valokuvaaja.


title: Hjalmar Sjöman

text: Hjalmar Sjöman oli merikapteenin poika, joka kiinnostui valokuvauksesta, koska hänen äitinsä oli valokuvaaja. Sjöman kouluttautui Tallinnassa ja asettui sitten Ouluun vuonna 1881, avaten siellä valokuvausateljeen. Avioiduttuaan hän muutti Vaasaan, jonne perusti myös valokuvaamon. Sjöman kierteli kuvausmatkoilla Pohjanlahden rannikolla Kristiinankaupungista Tornioon asti. Hän otti muotokuvien ohella maisemakuvia, Oulussa mm. Kaupunginojan ja Rantakadun varrelta sekä ennen Oulun paloa 1882 että heti sen jälkeen, kun rauniot vielä savusivat. Viimeiset tunnistetut kaupunkikuvat Oulusta hän otti vuonna 1887.


title: Rahti

text: Rahti on kuljetettavaksi tarkoitettua tavaraa. Rahtia kuljetetaan rautateitse, maanteitse, vesiteitse ja ilmateitse. Rahtikulut vaikuttavat osaltaan tuotteen hinnassa ja laskutuksessa. Kuljetustapa valitaan kustannusten, käytettävissä olevan ajan ja yhä useammin myös hiilidioksidipäästöjen perusteella. Rahtivapaus tarkoittaa, että tuotteen saa ilmoitetulla hinnalla ilman siihen lisättäviä rahtimaksuja.


title: Zenon Pylyshyn

text: Zenon Pylyshyn (s. 1937) on kanadalainen kognitiotieteilijä ja filosofi. Filosofiassa hän lukeutuu analyyttiseen koulukuntaan, ja mielenfilosofiassa hänen kantansa on ollut funktionalistinen. Pylyshyn on saanut vaikutteita mm. Jerry Fodorilta.


title: Zenon Pylyshyn

text: Pylyshyn opiskeli Saskatchewanin yliopistossa. Hänen väitöskirjansa käsitteli informaatioteorian soveltamista ihmisen lähimuistin tutkimiseen. Pylyshyn toimi psykologian ja tietojenkäsittelytieteen professorina Länsi-Ontarion yliopistossa (UWO) vuosina 1964–1994. Hän toimi myös yliopiston UWO Center for Cognitive Science -tutkimuskeskuksen johtajana. Vuodesta 1994 Pylyshyn on toiminut Rutgersin yliopiston kognitiotieteen professorina (Board of Governors Professor of Cognitive Science) sekä yliopiston Center for Cognitive Science -tutkimuskeskuksen johtajana.


title: Zenon Pylyshyn

text: Pylyshyn on tutkinut muun muassa inhimillisen havaitsemisen, mielikuvituksen ja päättelyn taustalla olevien kognitiivisten järjestelmien luonnetta. Tähän liittyen hän on kehittänyt omaa "Visual Indexing Theory" (joskus kutsuttu nimellä "FINST theory") -nimellä tunnettua teoriaansa.


Julkis- ja yksityisalojen toimihenkilöliitto (Jyty) on suomalainen STTK:hon kuuluva ammattiliitto. Jyty edustaa kuntien, kuntayhtymien ja seurakuntien ja yksityisten palveluksessa olevia viran- ja toimenhaltijoita. 87 prosenttia jäsenistä on naisia.


title: Julkis- ja yksityisalojen toimihenkilöliitto

text: Järjestö perustettiin vuonna 1918 nimellä Suomen Kunnallisvirkamiesyhdistysten Keskusliitto. Vuoteen 2004 asti nimi oli Kunnallisvirkamiesliitto (lyhenne KVL).


text: Jytyn nuorten liitto on Jytynuoret.


title: Kurt Ingvall

text: Kurt-Erik Ingvall (30. maaliskuuta 1925 Helsinki – 8. marraskuuta 1987 Helsinki) oli suomalainen näyttelijä. Roolitulkinnoissaan häntä kiitettiin taidostaan yhdistää älyllinen analyyttisuus vimmaiseen, jopa raivoisaan alkuvoimaan. Äidinkieleltään ruotsinkielinen Ingvall hallitsi täysin myös suomenkielisen näyttämötyöskentelyn. Elokuvayleisölle hän tuli tutuksi muun muassa Valentin Vaalan komedioista. Hänelle myönnettiin Pro Finlandia -mitali vuonna 1975.


title: Kurt Ingvall

text: Kurt Ingvallin vanhemmat olivat yli-insinööri Erik Zacharias Ingvall ja Karin Krohnberg. Vuonna 1946 hän avioitui kirjeenvaihtaja ja laulaja Margit Maria Ahlforsin kanssa. Pariskunnalle syntyi poika Klas-Olof (1947) sekä tytär Karin Maria (1948).


title: Kurt Ingvall

text: Peruskoulutuksen jälkeiset opintonsa Ingvall aloitti Helsingin yliopiston maatalous-metsätieteellisessä tiedekunnassa. Elämänura alkoi kuitenkin avautua teatteritaiteen suuntaan, kun kriitikko Eric Olsoni näki Ingvallin näyttelevän Bragen näyttämön 40-vuotisjuhlanäytännössä. Olsoni oli yhteydessä Ruotsalaisen teatterin johtajaan Nicken Rönngreniin, joka taivutteli Ingvallin kääntämään kurssinsa kohti näyttämötaiteita.


title: Kurt Ingvall

text: Vuonna 1946 Kurt Ingvall aloitti opinnot Ruotsalaisen teatterin oppilaskoulussa, valmistuttuaan 1948 hänet kiinnitettiin samaisen teatterin näyttelijäkaartiin. 1950- ja 1960-luvulla hän toimi joitakin kausia suomenkielisessä Intimiteatterissa sekä ruotsinkielisissä Lilla Teaternissa ja Åbo Svenska Teaterissa. Keväällä 1967 Ingvall toimi Åbo Svenska Teaterin vt. teatterinjohtajana ja edelleen vuosina 1968–1971 Ruotsalaisen teatterin apulaisjohtajana Helsingissä. Vuodesta 1975 alkaen hän toimi myös Sibelius-Akatemian puheilmaisun opettajana. Ingvall jäi sairauseläkkeelle teatterista 1979.


title: Kurt Ingvall

text: Ingvallin taiteellisiin voittoihin luetaan erityisesti roolityöt August Strindbergin psykologisissa draamoissa. Myös hänen "Hamlet"-tulkintansa vuonna 1964 jäi aikakirjoihin. Henrik Ibsenin näytelmässä "En folkfiende" joulukuussa 1978 hän tulkitsi Peter Stockmannin osan. Musikaalissa "Oklahoma" Ingvall taasen esiintyi soolotanssijana. Hänen jäähyväisroolinsa oli George näytelmässä "Kuka pelkää Virginia Wolfia".


title: Kurt Ingvall

text: Elokuvissa Ingvall näytteli ainoastaan suomeksi. Hänen ensimmäinen valkokangasroolinsa oli sivuosa lääkärinä Teuvo Tulion ja Regina Linnanheimon draamassa "Rikollinen nainen". Vuonna 1954 hänellä oli miespääosa Valentin Vaalan komediassa "Huhtikuu tulee" ja seuraavana vuonna hän tulkitsi Tarmo Perttulaa niin ikään Vaalan komediassa "Minä ja mieheni morsian". Vuonna 1968 hän näytteli lehtoria televisioelokuvassa "Kuuma kissa?". Värielokuvassa Ingvall näyttäytyi ensi kerran 1973 pankinjohtajana Matti Kassilan komediassa "Meiltähän tämä käy".


title: Kurt Ingvall

text: Yle TV2:n dokumentaarisessa näytelmäsarjassa "Sodan ja rauhan miehet" (1978) Ingvallin roolina oli Erik Heinrichs. Viimeiseksi televisiotyöksi jäi varatuomari Kalevi Kaukosen rooli sarjassa Vihreän kullan maa (1987). Ingvall kuoli kesken sarjan teon. Hänen roolihahmonsa oli mukana sarjan 14 ensimmäisessä jaksossa. Jaksosta 16 lähtien Kaukosen roolin näytteli Martti Katajisto.


title: Kurt Ingvall

text: Ingvall teki uraa myös Radioteatterissa.


title: William Lycan

text: William G. Lycan (s. 26. syyskuuta 1945 Milwaukee, Wisconsin) on yhdysvaltalainen filosofi, joka toimii William Rand Kenan Jr. -oppituolin professorina Pohjois-Carolinan yliopistossa vuodesta 1990. Lycan lukeutuu analyyttiseen koulukuntaan, ja hänen erikoisalojaan ovat kielifilosofia, mielenfilosofia, tietoteoria, metafysiikka ja kielitiede.


title: William Lycan

text: Lycan opiskeli Amherst Collegessa ja Chicagon yliopistossa. Ennen siirtymistään Pohjois-Carolinaan vuonna 1982 hän opetti Ohion yliopistossa.


title: William Lycan

text: Mielenfilosofiassa Lycan on kannattanut Daniel Dennettin versiota funktionalismista, "homunkulaarista funktionalismia". Tietoteoriassa Lycan on ollut episteemisen minimalismin kriitikko. Lycan on hylännyt David Kellogg Lewisin ajatuksen mahdollisista maailmoista metafyysisesti liioiteltuna, ja on ehdottanut tilalle aktualistista tulkintaa mahdollisista maailmoista johdonmukaisina, maksimaalisesti täydellisinä maailmaa koskevien kuvausten tai väitteiden joukkona, niin että mahdollinen maailma käsitetään täydellisenä kuvauksena siitä millainen maailma voisi olla, ei maailmana joka on kuvauksen kaltainen.


title: Markku Jalonen

text: Markku Iisakki Jalonen (s. 2. syyskuuta 1960 Seinäjoki) on suomalainen työmarkkinajohtaja. Hän on toiminut Kunnallisen työmarkkinalaitoksen (KT) työmarkkinajohtajana vuodesta 2007 lähtien.


title: Markku Jalonen

text: Jalonen valmistui ylioppilaaksi vuonna 1979, yhteiskuntatieteiden maisteriksi 1986 ja lisensiaatiksi vuonna 1996 Tampereen yliopistosta. Hänen pääaineensa oli valtio-oppi. Vuosina 1985–1989 Jalonen työskenteli assistentin viransijaisena projektitutkijana Tampereen yliopistossa.


title: Markku Jalonen

text: Vuosina 1989–1995 Jalonen oli Kunnallisvirkamiesliiton tutkimusvastaava. Vuosina 1995–2000 hän oli Tehyn sopimusosaston asiamies. Jalonen oli Kunnallisvirkamiesliiton ja sitä seuranneen Julkis- ja yksityisalojen toimihenkilöliitto Jytyn puheenjohtaja vuosina 2001–2006. 1. syyskuuta 2006 hän siirtyi KT:n apulaisjohtajaksi ja 1. helmikuuta 2007 työmarkkinajohtajaksi.


title: Markku Jalonen

text: Vuosina 2011–2012 Jalonen oli mukana laatimassa työ- ja elinkeinoministeriön laatimaa työelämän kehitysstrategiaa. Vuonna 2013 hän kuului ministeriön "Työelämä 2020" -hankkeen johtoryhmään.


title: Markku Jalonen

text: Jalonen on ollut jäsen muun muassa vakuutusyhtiö Kalevan (2001–2006), VVO-yhtymän (2001–2005) ja Koulutusrahaston hallintoneuvostoissa (2007–) sekä Työttömyysvakuutusrahaston hallituksessa (2007–).


title: Markku Jalonen

text: Jalonen on naimisissa ja hänellä on kaksi lasta. Puoluekannaltaan hän edustaa kokoomusta.


title: Ilkka Pentti

text: Ilkka Tapani Pentti on (12. helmikuuta 1968 Kuopio) on suomalainen näyttelijä, joka työskentelee Kuopion kaupunginteatterissa. Hänen isänsä on näyttelijä Leo Pentti. Kirjoitettuaan ylioppilaaksi Pentti opiskeli Tampereen yliopiston näyttelijäntyön laitoksella, josta hän valmistui teatteritaiteen maisteriksi.


title: Ilkka Pentti

text: Pentti on työskennellyt näyttelijänä Kajaanin kaupunginteatterissa sekä Kuopion kaupunginteatterissa. Hänen näyttämötaiteellisiin saavutuksiinsa kuuluvat mm. hovineuvos Podkolesin näytelmässä "Naimahankkeet", Chris ("Killer Joe"), Kauniin Jomppa ("Simpauttaja"), Bobby Child ("Crazy for You") sekä toimittaja Torvela komediassa "Vaimoke".


title: Ilkka Pentti

text: Pentti on näytellyt televisiosarjassa "Häräntappoase", jossa hänellä oli sivuosa maalaispoika Toukona. Hän on näyttellyt myös nuorten seikkailusarjassa "Kuka uskoo haikaraa".


title: Musette

text: Musette voi tarkoittaa


title: Pitch

text: Pitch voi tarkoittaa seuraavia:


title: Jonne Kemppinen

text: Jonne Kemppinen (s. 25. elokuuta 1981 Lahti) on entinen suomalainen jalkapalloilija. Hän oli pelipaikaltaan hyökkääjä.


title: Web bug

text: Web bug, tracking pixel, web beacon on verkkosivulle tai sähköpostiviestiin upotettu kohde, joka on yleensä käyttäjälle näkymätön, mutta mahdollistaa tiedon saamisen siitä, että käyttäjä on avannut sivun tai viestin. Sen yksi käyttötarkoitus on sähköpostiviestien seuranta tai kävijöiden seuranta verkkosivulla.


title: Web bug

text: Web bugiksi kutsutaan tekniikoita, joilla seurataan, kuka lukee verkkosivua tai sähköpostiviestiä sekä milloin ja miltä tietokoneelta lukeminen tapahtuu. Niillä voidaan myös nähdä, lähetettiinkö viesti edelleen jollekulle toiselle tai kopioitiinko WWW-sivu jollekin toiselle sivustolle. Web bugit olivat pieniä kuvia. Nykyisinkin ne ovat tyypillisesti 1x1 -pikselin läpinäkyviä kuvia. Ominaisuuden voi toteuttaa myös JavaScriptin avulla.


title: Web bug

text: Kaikki sähköpostiviestit ja verkkosivut eivät ole täysin "omavaraisia"; ne voivat viitata toisella palvelimella sijaitsevaa sisältöön sen sijaan, että sisältäisivät sen itse. Kun sähköpostiohjelma tai selain valmistelee tällaisen viestin tai sivun esittämistä varten, se tavallisesti lähettää palvelimelle pyynnön saada kyseinen sisältö.


title: Web bug

text: Nämä pyynnöt tyypillisesti sisältävät pyytävän tietokoneen IP-osoitteen; ajan, jolloin sisältöä pyydettiin; pyynnön tehneen selaimen tyypin; ja evästeet, jotka palvelin oli aiemmin asettanut. Palvelin voi tallentaa kaiken tämän tiedon ja yhdistää sen ainutkertaiseen seurantapolettiin, joka on liitettynä sisältöpyyntöön.


title: Web bug

text: Web bugeja käyttävät yleensä kolmannet osapuolet seuratakseen asiakkaiden toimia verkkosivustolla. Evästeiden poistaminen käytöstä selaimen asetuksista voi estää joitakin web bugeja seuraamasta asiakkaan jotain tiettyä toimintaa. Sivuston lokitietoihin tallentuu silti sivupyyntö asiakkaan IP-osoitteesta, mutta tällöin ei voida tallentaa ainutkertaista, evästeeseen yhdistettävää tietoa. Palvelinteknologiat, jotka eivät käytä evästeitä, voivat kuitenkin mahdollistaa myös evästeet estäneiden käyttäjien seurannan. Sivusto voi esimerkiksi tunnistaa pyynnön uudelta kävijältä ja lähettää tälle käyttäjälle linkkejä, jotka välittävät ainutkertaisen tunnisteen GET-parametrina.


title: Web bug

text: Esimerkkinä web bugien tarjoamista seurantamahdollisuuksista voidaan ajatella yritystä, joka omistaa verkkosivustojen verkoston. Tällä yrityksellä voi olla verkosto, joka vaatii kaikkien kuvien pitämisen yhdellä palvelimella, kun taas sivut on tallennettu muualle. Yritys voi käyttää web bugeja laskeakseen ja tunnistaakseen käyttäjät, jotka kulkevat eri palvelimien välillä. Sen sijaan, että yritys keräisi tilastoja ja ylläpitäisi evästeitä kaikilla palvelimillaan erikseen, se voi käyttää web bugeja pitämään kaiken tiedon yhdessä.


title: Web bug

text: Sähköpostissa monet web bugit voidaan estää poistamalla HTML:n näyttö käytöstä ja näyttämällä vain tekstiversiot viesteistä. Kuvien näytön poistaminen ei yleensä riitä, jos HTML on muuten päällä, sillä muitakin tekniikoita voidaan käyttää.


title: Web bug

text: Alun perin web bugit olivat pieniä (yleensä 1×1 pikselin kokoisia) läpinäkyviä GIF- tai PNG-kuvia, jotka oli upotettu HTML-sivuun. Sivu sijaitsi yleensä verkossa, mutta se saattoi olla myös sähköpostiviesti. Nykyaikaiset web bugit käyttävät myös mm. HTML-elementtejä iframe, style, script, input link, embed ja object käyttäjien seurantaan. Kun käyttäjä avaa sivun graafisella selaimella tai sähköpostiohjelmalla, kuva tai muu tieto ladataan. Tämän latauksen tehdäkseen selaimen on pyydettävä kuva sitä säilyttävältä palvelimelta; samalla palvelin saa tiedon latauksesta. Tuloksena palvelinta ajava organisaatio saa tiedon aina, kun HTML-sivu avataan.


title: Web bug

text: Vaikka web bugeja käytetään samoin verkkosivuilla ja sähköpostissa, niillä on kuitenkin eri tarkoituksia:Kuten kaikki HTTP-protokollaa käyttäen siirretyt tiedostot, myös web bugit pyydetään lähettämällä palvelimelle bugin URL, ja mahdollisesti myös bugin sisältävän sivun URL. Molemmat URL:t sisältävät palvelimelle hyödyllistä tietoa:Esimerkiksi sähköpostiviesti osoitteeseen codice_1 voi sisältää upotetun kuvan, jonka URL on codice_2. Kun käyttäjä avaa viestin, kuva pyydetään palvelimelta tätä URL:ää käyttäen. Etsiessään lähetettävää tiedostoa palvelin jättää huomiotta kysymysmerkkiä seuraavan osan, mutta täydellinen URL tallentuu palvelimen lokitiedostoon. Tuloksena tiedosto codice_3 lähetetään ja näytetään käyttäjän sähköpostiohjelmassa; samaan aikaan palvelin tallentaa tiedon, että tämä nimenomainen, osoitteeseen codice_1 lähetetty sähköpostiviesti on luettu. Tällä järjestelmällä roskapostittaja tai sähköpostimarkkinoija voi lähettää samankaltaisia viestejä suureen määrään osoitteita tarkistaakseen, mitkä ovat toimivia ja mitä postitilejä luetaan.


title: Web bug

text: Sähköpostiviesteihin upotetuilla web bugeilla on suurempia seuraamuksia yksityisyydelle kuin bugeilla, jotka on upotettu verkkosivuille. Tyypillisesti sähköpostissa tulleen web bugin URL sisältää ainutkertaisen tunnisteen. URL:n lataaminen kertoo, että viesti on luettu. Viestin lähettäjä voi siten myös tallentaa täsmällisen ajan, jolloin viesti luettiin, sekä lukemiseen käytetyn tietokoneen (tai käyttäjän käyttämän välityspalvelimen) IP-osoitteen. Lähettäjä voi näin kerätä yksityiskohtaista tietoa siitä, milloin ja mistä tietty vastaanottaja lukee sähköpostejaan.


title: Web bug

text: Web bugien avulla tapahtuvan seurannan voi estää käyttämällä sähköpostiohjelmaa, joka ei lataa HTML-viesteihin upotettujen kuvien URL:iä. Monen graafisen sähköpostiohjelman voi asettaa olemaan lataamatta ulkopuolisia kuvia. Tällaisia ovat esimerkiksi GMail- ja Yahoo-webmailpalvelut, Mozilla Thunderbird, Opera, uudet Microsoft Outlookin versiot sekä KMail. Muita HTML-tekniikoita, kuten iframeja, voidaan silti käyttää viestien lukemisen seurantaan, joten monet näistä ohjelmista eivät kuitenkaan tarpeeksi suojaa käyttäjäänsä.


title: Web bug

text: Tekstipohjaiset sähköpostinlukuohjelmat, kuten Pine ja Mutt, tai graafiset ohjelmat, joissa on täysin tekstipohjainen HTML-tuki, kuten Mulberry, eivät tulkitse HTML:ää tai näytä kuvia, joten ne eivät ole alttiita viestien seurannalle web bugien avulla. Pelkkänä tekstinä lähetetyt sähköpostiviestit eivät voi sisältää web bugeja, sillä niissä ei voi olla kuvia, ja niiden lukeminen onkin turvallista kaikilla sähköpostiohjelmilla.


title: Web bug

text: Monet nykyaikaiset sähköpostiohjelmat ja verkkosivupohjaiset sähköpostipalvelut eivät lataa kuvia, kun käyttäjä avaa tuntemattomalta lähettäjältä tulleen tai roskapostiksi epäillyn viestin. Käyttäjän on erityisesti valittava, että hän haluaa ladata kuvat. Myös sähköpostipalvelin voi suodattaa web bugit pois, jolloin ne eivät edes saavu käyttäjälle; MailScanner on esimerkki tällaisesta suodatusohjelmasta. Tuloksena web bugit ovat menettämässä tehoaan, eikä niihin voi enää luottaa sähköpostimainonnan lukijamäärien mittarina.


title: Katajamäki

text: Katajamäki tarkoittaa seuraavia:


title: Rivoli

text: Rivoli on kaupunki Italiassa Torinon metropolikaupungissa Piemonten alueella. Rivoli on pinta-alaltaan 29,5 neliökilometriä, ja siellä on vajaat 50 000 vakinaista asukasta.


title: Rivoli

text: Rivolin kuuluisimmat nähtävyydet ovat keskiaikainen kaupungin keskusta ja Rivolin linna. Linna rakennettiin alkujaan 1000-luvulla, mutta se muutettiin 1500-luvulla Savoijin kuningashuoneen maaseutuasunnoksi.


title: Rivoli

text: Rivolin alueelta on löydetty arkeologisia todisteita ihmisasutuksesta neoliittiselta kaudelta. Myöhemmin alueella asuttui liguurit. Ensimmäisellä vuosisadalla eaa. se liitettiin Rooman valtakuntaan. Rooman tuhon jälkeen alueella oli langobardien asutuskeskus. Frankit löivät langobardit vuonna 773. Frankit antoivat Rivolin Ardunicin suvulle.


title: Rivoli

text: Vuonna 1247 Rivoli siirtyi Savoijin kuningassuvulle, joka kehitti kaupunkia ympäröivää maaseutua ja rakennutti kaupunginmuurit. Rivoli kärsi 1500- ja 1600-lukujen aikana Ranskan armeijan valtauksesta, kahdesta ruttoepidemiasta ja Espanjan perimyssodan taisteluissa.


title: Rivoli

text: Ricoli yhdistettiin 1700-luvulla Torinon Via di Francia tiellä ja vuonna 1871 kaupunkiin saapui junarata. Kaupungin asukasluku on kasvanut selvästi 1900-luvulla muualta Italiasta tulleiden maassamuuttajien ansiosta.


title: Musette (harmonikka)

text: Musette-harmonikka on pienikokoinen ranskalainen harmonikka. Termiä käytetään myös "bal musette" -nimellä kulkevasta ranskalaisesta musiikkityylistä, jossa musette-harmonikka on olennaisessa osassa.


title: Musette (harmonikka)

text: Useimmista muista harmonikoista poiketen musette-harmonikassa 4-jalkainen äänikerta on korvattu kolmannella 8-jalkaisella äänikerralla, joka on viritetty hieman alavireiseksi. Lisä-äänikerta ja sen viritystapa aiheuttaa erikoisen ja intensiivisen ääniefektin. Erityisesti ranskalaisten ja irlantilaisten kansansoittajien ansiosta musette-viritys on tullut tunnetuksi - jopa niin, että sitä joskus pidetään kaikille harmonikoille tunnusomaisena sointina.


title: Musette (harmonikka)

text: A-kieli viritetään joskus 443 hertsin taajuudelle tai jopa korkeammalle, jotta soittimen ääni saataisiin erottumaan kansanmusiikkiyhtyeen muiden soittimien joukosta.


title: Musette (harmonikka)

text: Musette-termi juontaa juurensa säkkipillin tapaiseen instrumenttiin, joka oli suosittu Ranskan yläluokan keskuudessa 1600-1700-luvuilla. Suosion laannuttua seurapiireissä, soitin otettiin kuitenkin käyttöön kansanmusiikissa etenkin Auvergnen alueella. Alueen ihmisiä muutti runsaasti Pariisiin työnhakuun 1800-luvun alkupuolella. He toivat mukanaan kansanmusiikkinsa ja monet avasivat kahviloita tehdastyöläisille ja heidän perheilleen. Noissa kahviloissa tuli tavaksi järjestää sunnuntaitansseja, joita kutsuttiin myös nimellä "bals musette".


title: Musette (harmonikka)

text: 1870-luvulla Pariisiin muutti uusi aalto eritoten italialaisia siirtolaisia. He asettuivat myös työläisten asuinalueille auvergnelaisten joukkoon ja toivat mukanaan harmonikan. Vaikka soitinta ensin hyljeksittiin aiemmin alueelle muuttaneiden joukossa, se sai jonkin ajan kuluttua jopa valta-aseman musiikkimiljöössä. Kahviloiden musiikkikulttuuri sekoittui omaksuen vaikutteita niin ranskalaisesta maalaismusiikista, italialaisista canto-lauluista, Manouche-mustalaismusiikista, sekä puolalaisista ja saksalaisista valsseista, polkista ja masurkoista. Tätä musiikkilajien sekoittumista pidetään aidon musette-tyylin alkuna.


title: Musette (harmonikka)

text: Vuonna 1905 Pariisissa oli vastakkainasettelua säkkipillin ja harmonikansoittajien välillä. Harmonikansoittaja Charles Péguri päätti silti esittäytyä kaupungin tanssisalien kuninkaalle, Antoine Bouscatelille, hänen esiintyessä omassa tanssisalissaan, "Chez Bouscatel"issa. Kylmäkiskoisesta vastaanotosta huolimatta Péguri onnistui vakuuttamaan Bouscatelin soittotaidostaan ja Bouscatel palkkasi Pégurin säestäjäkseen. Sota säkkipillien ja harmonikkojen välillä oli päättynyt ja uusi musiikinlaji oli syntymässä.


title: Musette (harmonikka)

text: Bouscatel ennakoi harmonikan kasvavan suosion musette-musiikissa. Hän sanoi keskustellessaan orkesterinsa kampiliiran soittajan, Baptisten, kanssa: "Säkkipillini päivät ovat luetut, samoin sinun kampiliirasi. Hänen harmonikkansa ominaisuudet ovat loppumme. Harmonikka on taivaalta tipahtava ihme. Se on täysinäinen, se on kuuma, se on elävä. Ja tämä Paholaisen instrumentti on koko orkesteri! Tämä Saatanan soitin salpaa hengityksen. Kuule, mikä salaliitto se on Bouscatelia vastaan... Kun olen kuollut, ihmiset tulevat yhä tanssimaan "Rue de Lappella"."


title: Musette (harmonikka)

text: 1900-luvun edetessä musette alkoi omaksua vaikutteita myös argentiinalaisesta tangosta, länsi-intialaisesta beguinesta sekä amerikkalaisesta jazzista ja swingistä. Kahvilat olivat auki päivittäin ja alkoivat houkutella myös hämäräperäistä väestöä. Bastiljin alueen "Rue de Lappe" muodostui musette-musiikin kehdoksi, pariisilaiseksi versioksi New Orleansin Storyvillestä. Musette-harmonikansoittajat jammasivat yhdessä monien aikansa kuuluisten jazz- ja kabareetaiteilijoiden kanssa, kuten Django Reinhardt, Oscar Alemán, Edith Piaf ja Jean Sablon.


title: Musette (harmonikka)

text: Nykyisin aitoa musettea voi olla hankalaa löytää Pariisista. Jopa kuuluisa Le Balajo-musettepaikka, aikaisempi Jo Privatin kantaestradi, soittaa vain nauhoituksia. Tyylilajin vanhat taitajat ovat kuolleet ja perinnettä jatkaa vain kourallinen musettea edelleen aktiivisesti levyttäviä artisteja.


title: Frankofonia

text: Frankofonialla tarkoitetaan niin ranskankielistä maailmaa yleensä kuin ranskan kieltä ja kulttuuria edistävää toimintaa.


title: Frankofonia

text: Ranskankieliseen eli frankofoniseen maailmaan kuuluu, pääasiassa Ranskan siirtomaa-ajan seurauksena, maita ja alueita lähes jokaisessa maanosassa. Joissakin maissa ranska on osan väestöä äidinkieli (Kanada, Sveitsi, Belgia), joissakin virallinen kieli tai ainakin yksi niistä (Gabon, Senegal, Togo), joissakin sillä on muuten vahva asema (Egypti, Romania, Vietnam). Ranskaa puhuvia ihmisiä arvioidaan olevan tänä päivänä noin 220 miljoonaa.


title: Frankofonia

text: Frankofonia-termiä alettiin käyttää 1800-luvun lopulla. Varsinaisesti frankofonia-aatteen leviäminen alkoi kuitenkin vasta toisen maailmansodan jälkeen, kun ranskankielinen maailma alkoi kokea englanninkielisen populaarikulttuurin leviämisen uhkana. Frankofoniaa ajatuksena levitti esimerkiksi Senegalin entinen presidentti Léopold Sédar Senghor. Hänen mukaansa frankofoniassa kyse on ennen kaikkea siitä, että ranskaa puhuvat tiedostavat, että heillä on yhteinen kieli ja paljon myös yhteistä kulttuuria.


title: Frankofonia

text: Ranskassa frankofonia-asiat ovat nykyään ulkoministeriön alaisuudessa. Frankofoniaa ajavat muun muassa Ranskan ympäri maailmaa perustamat ranskalaiset kulttuurikeskukset ja kaapelin kautta näkyvä ranskankielinen TV5MONDE-televisiokanava.


title: Frankofonia

text: Ranskankielistä maailmaa yhdistämään on perustettu myös monenlaisia järjestöjä, joista tunnetuin on Organisation Internationale de la Francophonie. Kansainvälistä frankofonia-päivää vietetään 20. maaliskuuta, Suomessa sitä juhlii näkyvästi Helsingin Ranskan kulttuurikeskus.


title: Avain (kirjankustantamo)

text: Avain on vuonna 2003 perustettu helsinkiläinen yleiskustantamo, joka kustantaa laadukasta kauno- ja tietokirjallisuutta.


title: Avain (kirjankustantamo)

text: Kustannusyhtiön omistaja Anna-Riikka Carlson myi yhtiön huhtikuussa 2010 BTJ Finland -kustantamolle ja siirtyi itse kaupan mukana BTJ:n palvelukseen kustannuspäälliköksi. Vuonna 2012 Carlson siirtyi WSOY:n kotimaisen kaunokirjallisuuden kustannuspäälliköksi. Elokuusta 2012 alkaen Avaimen kustannuspäällikkönä on toiminut YTM Tiina Aalto.


title: Avain (kirjankustantamo)

text: Avaimen julkaisuohjelmassa on kirjallisuutta ja kirjastoalaa käsitteleviä tietokirjoja.


title: Nicklas Bärkroth

text: Nicklas Robert Bärkroth (s. 19. tammikuuta 1992 Göteborg) on ruotsalainen jalkapalloilija. Hän edustaa pelaavaa Lech Poznańiä.


title: Nicklas Bärkroth

text: Bärkrothin kasvattajaseura on Balltorps FF. Vuonna 2006 hän siirtyi IFK Göteborgiin. Bärkroth debytoi IFK Göteborgin edustusjoukkueessa Allsvenskanissa 2. syyskuuta 2007 ottelussa IF Brommapojkarnaa vastaan. Näin hänestä tuli kaikkien aikojen nuorin Allsvenskanissa pelannut pelaaja.


title: Nicklas Bärkroth

text: Bärkrothin isä Robert Bengtsson Bärkroth on entinen jalkapalloilija ja nykyinen jalkapallovalmentaja.


title: Laurence Rochat

text: Laurence Rochat (s. 1. elokuuta 1979) on sveitsiläinen entinen maastohiihtäjä ja olympiamitalisti.


title: Laurence Rochat

text: Rochat kuului Sveitsin joukkueeseen, joka voitti hieman yllättäen olympiapronssia Salt Lake Citystä 2002. Joukkueessa hiihtivät hänen lisäkseen Andrea Huber, Brigitte Albrecht-Loretan ja Natascia Leonardi-Cortesi. Hänen paras henkilökohtainen arvokisasijoituksensa on Oberstdorfin 2005 MM-kilpailujen kahdestoista sija 30 kilometriltä. Maailmancupissa Rochatin paras sijoitus on Vernonin sprintissä 11. joulukuuta 2005 saavutettu kahdeksas sija. Hän lopetti uransa vuonna 2010.


title: Harold Kroto

text: Harold Walter Kroto (7. lokakuuta 1939 Wisbech, Cambridgeshire – 30. huhtikuuta 2016) oli brittiläinen kemisti. Hän sai Nobelin kemianpalkinnon vuonna 1996 fullereenin löytämisestä. Kroto jakoi palkinnon Robert Curlin ja Richard Smalleyn kanssa.


title: Harold Kroto

text: Kroton alkuperäinen sukunimi oli Krotoschiner, joka oli sleesialaista alkuperää. Kroton isä oli kotoisin Puolasta ja äiti oli saksalainen. Hänen vanhempansa muuttivat Isoon-Britanniaan 1930-luvulla pakoon natseja, koska Kroton isä oli juutalainen. Vuonna 1955 perheen nimi lyhennettiin muotoon Kroto.


title: Harold Kroto

text: Kroto opiskeli kemiaa Sheffieldin yliopistossa ja hän suoritti alemman korkeakoulututkinnon vuonna 1961. Filosofian tohtorin arvon hän sai vuonna 1964 samasta yliopistosta. Hänen tohtorintyönsä käsitteli vapaiden radikaalien elektronispektriä.


title: Harold Kroto

text: Kroton tohtorintyö sisälsi myös julkaisemattomia tutkimuksia muun muassa hiilisuboksidista. Nämä tutkimukset loivat Kroton kiinnostuksen molekyyleihin, jotka sisältävät useita hiiliä, joiden välillä on kaksois- tai kolmoissidoksia.


title: Harold Kroto

text: Väitöksensä jälkeen Kroto teki muutaman vuoden ajan tohtorintutkinnon jälkeisiä tutkimuksia Kanadassa ja Yhdysvalloissa Bell Labsin laboratorioissa. Hän muutti perheineen takaisin Britanniaan ja aloitti opetus- ja tutkimustyöt Sussexin yliopistossa vuonna 1967.


title: Harold Kroto

text: 1970-luvulla Kroto tutki avaruudessa esiintyviä suuriketjuisia molekyylejä ja onnistui löytämään niistä lukuisia todisteita tähtien spektreistä. Tällaisia molekyylejä olivat muun muassa polyynit syanobutydiyyni (H-C≡C-C≡C-C≡N) ja syanoheksatriyyni (H-C≡C-C≡C-C≡C-C≡N). Näiden molekyylien rakenteen selittäminen johti hänet C-molekyylin löytämiseen.


title: Harold Kroto

text: Kroto kuuli Ricen yliopistossa Curlin ja Smalleyn suorittamista laserspektroskopiatutkimuksista. Kroto ehdotti, että he käyttäisivät Ricen yliopiston laitteistoja tähdissä esiintyvien ketjumaisten hiiliyhdisteiden simuloimiseen.


title: Harold Kroto

text: Kroto, Curl ja Smalley osoittivat, että näitä yhdisteitä ei pelkästään esiintynyt tähdissä, vaan tähdet myös kykenivät tuottamaan niitä. Lisäksi he onnistuivat löytämään buckminsterfullereenin olemassaolon. Fullereenin ainutlaatuisen rakenteen selvittäminen aloitti kokonaan uuden kemian osa-alueen tutkimuksen. Nämä kolme kemistiä suorittivat tutkimukset yhdessä Jim Heathin, Sean O'Brienin ja Yuan Liun kanssa.


title: Harold Kroto

text: Vuoden 1990 jälkeen Kroton tutkimukset käsittelivät nanotiedettä ja -teknologiaa.


title: Ilja Glazunov

text: Ilja Sergejevitš Glazunov (; 10. kesäkuuta 1930 Leningrad – 9. heinäkuuta 2017 Moskova) oli venäläinen taidemaalari, 1987 Moskovaan Gorbatšovin luvalla uudelleen perustamansa Venäjän maalaustaiteen, kuvanveiston ja arkkitehtuurin akatemian rehtori sekä Venäjän taideakatemian akateemikko. Hänestä tuli Neuvostoliiton taiteilijaliiton jäsen 37-vuotiaana. Glazunovin kuvituksenomaiset maalaukset julistavat venäläistä kansallisromantiikkaa ja ortodoksista uskontoa.


title: Ilja Glazunov

text: Glazunov menestyi Nuorten taiteilijoiden kilpailussa Prahassa vuonna 1956 ja seuraavana vuonna oli hänen ensimmäinen yksityisnäyttelynsä Moskovassa. 1960-luvulla hän matkusti Italiaan ensimmäistä kertaa maalaamaan kuuluisten näyttelijöiden muotokuvia. Hän maalasi muun muassa Gina Lollobrigidan ja Anita Ekbergin muotokuvat. Hän teki myös useiden poliitikkojen, kuten Indira Gandhin, Leonid Brežnevin, Juri Lužkovin ja Andrei Gromykon, muotokuvat. Vuonna 1978 Glazunov alkoi opettaa Moskovan taideyliopistossa. Vuonna 1987 hän perusti Venäjän maalaustaiteen, kuvanveiston ja arkkitehtuurin akatemian, jonka niminen taidelaitos oli suljettu 1917. Hänen lapsistaan Ivanista ja Verasta tuli molemmista taiteilijoita.


title: Ilja Glazunov

text: Neuvostoliiton kommunistisen puolueen politybyroon jäsen ja puolueen pääideologi Mihail Suslov (1902–1982) kehitti uransa loppuvaiheessa läheiset suhteet Glazunoviin. Samalla Glazunovia pidettiin myös venäläisnationalistisen, äärioikeistolaisen ja antisemiittisen Pamjat-liikkeen johtavana henkilönä jo 1970-luvun lopusta. Hän vastusti demokratiaa ja kannatti monarkian ja sääty-yhteiskunnan palauttamista Venäjälle. Ilja Glazunov oli Vladimir Putinin virallinen edustaja vuoden 2012 presidentinvaaleissa.


title: Ilja Glazunov

text: Glazunov toimi Moskovan Kristus Vapahtajan katedraalin jälleenrakentamisen (1990–2000) puolesta.


title: Ilja Glazunov

text: "Kanavassa" julkaistun artikkelin mukaan Glazunovin kerrotaan olleen neuvostovallan loppuvaiheissa elintärkeä venäläiskansallisille toisinajattelijoille. "Moskva"-kirjallisuuslehden päätoimittaja Leonid Borodin kuvaa muistelmissaan aikaa 1970- ja 1980 -lukujen vaihteessa ja kertoo, että koko pieni toisinajattelijoiden "venäläinen puolue" eli Glazunovin kustannuksella. Glazunov hankki Borodinin mukaan heille esimerkiksi vaatteita, kirjoituskoneita, laitonta länsimaissa julkaistua venäjänkielistä kirjallisuutta ja tupakansytyttimiä. Toisaalta erään aikalaistodistajan mukaan Glazunov oli virallisesti sanktioitu "neuvostotaiteilija", joka piti itseään "toisinajattelijana", mutta jota kritisoitiin Neuvostoliitossa epävirallisten toisinajattelijataiteilijoiden taholta. Moskovassa opiskellut Jukka Mallinen kertoo moskovalaisten ystäviensä väittäneen jo 1970-luvulla Ilja Glazunovin olleen KGB:n kenraali tai jopa KGB:n akatemian taideosaston dekaani. Mallisen mukaan hän on kaikkiaan ollut tärkeä lenkki kommunistisen diktatuurin muuntamisessa sekurokratiaksi”.


title: Ilja Glazunov

text:
Länteen loikannut taidemaalari Olga Carlisle luonnehti Glazunovin toimintaa Neuvostoliitossa vuonna 1978:
”Tuhannet seisovat jonossa nähdäkseen hänen maalauksiaan venäläisistä pyhimyksistä ja kansallissankareista. Hänen sanotaan olevan venäläinen patriootti, joka uskoo että Neuvostovallan jatkuttua 60 vuotta venäläiset ovat kaikkein huono-osaisimpia Neuvostoliiton yli sadasta kansallisuudesta. Moskovassa Glazunovia pidetään yleisesti antisemiittinä ja KGB:n virkailijana."


title: Ilja Glazunov

text: Puhuessaan Maailman VII venäläisessä kansallisneuvostossa 2003 Glazunov väitti, että yli 25 miljoonaa venäläistä on toisen luokan kansalaisen asemassa itsenäistyneissä entisissä neuvostotasavalloissa ja että venäläisten ei sallita puhua venäjää Latviassa, Liettuassa ja Virossa. Hän vaati muun muassa kuolemanrangaistuksen käyttöönottoa Venäjällä. Hän painotti puheessaan, että venäläiset voivat oppia amerikkalaisilta sen, että kansalliset edut tulevat ensin.


title: Ilja Glazunov

text: Uransa aikana Glazunov sai merkittäviä palkintoja ja tunnustusta työstään. Hän oli Neuvostoliiton Kansantaiteilija ja hänelle myönnettiin Venäjän Federaation Isänmaan neljännen, kolmannen, toisen ja ensimmäisen asteen kunniamerkit. 75-vuotispäivänään 2005 hän sai onnittelusähkeen presidentti Vladimir Putinilta, joka kiitteli taiteilijaa tämän eeppisten maalausten isänmaallisuudesta, suurenmoisesta luovuudesta ja ammatillisesta taidokkuudesta.


title: Ilja Glazunov

text: Vuonna 2004 avattiin hänen museonsa Moskovassa Puškin-museota vastapäätä.


title: Ilja Glazunov

text: Vuonna 2009 pääministeri Putin ilmoitti Venäjän hallituksen päätöksen nimetä uudelleen Venäjän maalaustaiteen, kuvanveiston ja arkkitehtuurin akatemia Ilja Glazunovin venäläiseksi maalaustaiteen, kuvanveiston ja arkkitehtuurin akatemiaksi. Samassa yhteydessä Putin kiitti Glazunovia hänen palveluksistaan maalleen ja totesi: ”Isänmaamme historia ja kansan luonteenpiirteiden kuvaus nivoutuvat kätevästi yhteen töissänne.”


title: Ilja Glazunov

text: Venäjän ortodoksisen kirkon synodi nimitti Ilja Glazunovin 2010 Patriarkan kulttuuritoimikunnan jäseneksi.


title: Ilja Glazunov

text: Glazunovista tuli 1970-luvulla suomalaisten seurapiirien lemmikki ja julkisuuden henkilöiden muotokuvamaalari.


title: Ilja Glazunov

text: Glazunov tuli tunnetuksi Suomessa presidentti Urho Kekkosen muotokuvan maalaajana vuonna 1973. Sijoituspaikkaa muotokuvalle etsittiin ja se ripustettiin lopulta Finlandia-taloon presidentin aition lämpiöön.


title: Ilja Glazunov

text: Kekkosen muotokuvan laadusta kiisteltiin. Myöhemmin on paljastunut, että presidentin muotokuvan aloite tuli Jaana-lehden taholta, joka maksoi muotokuvan mainostarkoituksiaan varten. Muotokuvan tilasi Paasikivi-seura. Muotokuva herätti huomiota myös siksi että taiteilija muutti maalausta olennaisesti sen julkaisun jälkeen. "Helsingin Sanomien" julkaisemassa kuvassa maalauksesta Kekkonen kuvattiin synkässä työhuoneessa, taustalla koulumainen Suomen kartta. Lopullisessa versiossa kartta oli hävinnyt ja Kekkonen kuvattiin ikkunan edessä talvimaisemaa vasten, jossa väriläiskänä oli punatulkku.


title: Ilja Glazunov

text: Glazunov maalasi 1980-luvun alkupuolella muotokuvan myös valtioneuvos Johannes Virolaisesta. Tämäkin teos herätti melkoista huomiota ja sen tilasi ja maksoi (20 000 dollaria) Osuuspankkien Keskuspankki. Virolaisen muotokuvan julkistamisen jälkeen paljastui, että Glazunov oli kätkenyt muotokuvan öljyväriluonnoksen alle 11–14 muuta pingotettua maalaustaan ja salakuljetti ne luovutettavaksi Glazunovin tuntemalle järvenpääläiselle taidekauppias Pauli Hyppöselle. Keskusrikospoliisi pidätti kauppiaan kuulusteluihin noin viikko taulujen näyttävän maahantulon jälkeen ja etsintäkuulutti Glazunovinkin. Välittäjä tuomittiin vankeuteen, eikä taidekauppias Pekka Hyvärisen mukaan Glazunov ollut käynyt Suomessa vuoteen 2010 mennessä sitten vuoden 1982. Poistuessaan näyttelynsä avajaisviikolla Suomesta Glazunovilla oli Hyvärisen kuuleman mukaan Finnairin koneessa ylipainoa 1 560 kiloa. Tulliselvityksiä ei tehty, koska rahti kulki Neuvostoliiton suurlähetystön kautta.


title: Ilja Glazunov

text: Kolmas Glazunovin julkisuutta saanut muotokuva Suomessa oli Marimekon tilaama Armi Ratian muotokuva vuodelta 1973.


title: Ilja Glazunov

text: Helsingin Taidehallissa oli  tammikuussa 1975 Glazunovin teoksia esittelevä näyttely. Myöhemmin Glazunov piti useita muitakin näyttelyitä eri puolilla Suomea.


title: Ilja Glazunov

text: Ilja Glazunovin laajin näyttely Suomessa järjestettiin vuodenvaihteessa 1980–1981 Neuvostoliiton kulttuuriministeriön ja Helsingin Taidetalo Oy:n yhteistyönä Helsingissä. Neuvostoliitosta asetettiin näytteille 167 teosta.


title: Ilja Glazunov

text: Ilja Glazunov -aiheinen taidenäyttely oli Kiasmassa kesällä 2010. Siinä oli esillä noin 30 Glazunovin tekemää muotokuvaa suomalaisista yksityiskokoelmista, pääosin 1970-luvulta. Kiasman mukaan näyttely kertoi yhden ilmiön valossa siitä julkisesta keskustelusta, jota aika ajoin käydään kuvataiteesta, taiteilijan persoonan tai yhden ”kohuteoksen” synnyttämän mediakiinnostuksen kautta. Näyttelyn kuratoi silloin Svenska kulturfondenin johtajana ja aiemmin Kiasman johtajana toiminut Berndt Arell. Näyttely oli esillä syksyllä 2010 Vaasassa Kuntsin modernin taiteen museossa. Glazunov ei ollut läsnä näyttelynsä avajaisissa Kiasmassa.


title: Ilja Glazunov

text: Glazunov kuoli sydänkohtaukseen 9. heinäkuuta 2017 Moskovassa . Hänet haudattiin Moskovassa sijaitsevalle Novodevitšin hautausmaalle 11. heinäkuuta 2017.


title: Teriö

text: Teriö on kukan osa, tarkemmin kehälehtien osa, joka muodostuu terälehdistä. Terälehdet ovat ohuita kukkalehtiä. Teriö on useimmiten kukan näkyvin osa ja monilla kasveilla kirkasvärinen. Näkyvän teriön tarkoituksena on houkutella kukkaan pölyttäjiä, tyypillisimmin hyönteisiä, ja tavallisesti teriö kuihtuu pian pölytyksen jälkeen. Useimpien yksisirkkaisten kasvien kukissa on kolme tai kuusi terälehteä, kaksisirkkaisilla tavallisimmin viisi. Tästä on kuitenkin joukko poikkeuksia; esimerkiksi ristikukkaiskasveilla on neljä terälehteä ja useilta tuulipölytteisiltä kasveilta, esimerkiksi heinäkasveilta ne puuttuvat kokonaan.


title: Teriö

text: Teriön muoto vaihtelee eri kasveilla suuresti, ja se on usein kasviheimon tärkeä tuntomerkki. Tavallisimmin terälehdet haarautuvat kukan keskuksesta säteittäisesti eri suuntiin. Yhdislehtisiin kuuluvilla kasveilla terälehdet ovat ainakin tyvestä kasvaneet yhteen. Teriö voi olla myös erillislehtinen.


title: About.com

text: About.com oli vuonna 1999 perustettu Internet-sivusto, joka tarjosi kuluttajille tietoja ja ohjeita laajalta alueelta. Sillä oli palveluksessaan yli 600 toimittajaa, jotka saivat peruspalkkansa lisäksi palkkioita sivuston käyttäjämäärien mukaan.


title: About.com

text: Vuoden 2012 elokuusta lähtien About.com –sivuston omistaja on ollut IAC. Heidän omistuksessa on paljon muitakin verkkosivustoja, kuten esimerkiksi Ask.com.


title: About.com

text: About.com sivusto suljettiin 2. toukokuuta 2017. Samassa kuussa IAC uudisti brändin ilmettä ja se uudelleenjulkaistiin nimellä Dotdash.com.


title: About.com

text: Sivuston perustaminen aloitettiin vuonna 1996 nimellä "The Mining Company". Scott Kurnit avasi verkkosivuston maailmalle 21. huhtikuuta 1997. Alkuperäinen "miningco.com" osoite muuttui nykyiseen "about.com" muotoon toukokuussa 1999.


title: About.com

text: Vuonna 2000 About.comin osti Primedia 690 miljoonan dollarin osakekaupoilla. Kaupan jälkeen yrityksen nimeksi tuli Primedia ja Kurnit sai jäädä toimitusjohtajan tuolille.


title: About.com

text: 2005 helmikuussa The New York Times Company ("Times Co.") ilmoitti ostaneensa About.comin 410 miljoonalla dollarilla. Yrityskaupan jälkeen About.comin puheenjohtajana oli hetken aikaa Peter C. Horan, kunnes Scott Meyer korvasi hänet toikokuussa 2005.


title: About.com

text: Darline Jean nimettiin yrityksen puheenjohtajaksi heinäkuussa 2011.


title: About.com

text: IAC kertoi elokuussa 2012 ostaneensa About.comin 300 miljoonan dollarin kokonaishintaan. Huhtikuussa 2013 Neil Vogel nousi yrityksen uudeksi toimitusjohtajaksi.


title: About.com

text: Vuonna 2014 about.com sai suuren kasvojenkohotuksen joka tehtiin käyttäjien ja mainostajien toivomuksien mukaan.


title: About.com

text: Huhtikuussa 2017 about.comin toimitusjohtaja Neil Vogel kertoi Business Insiderin haastattelussa sivuston lopettamisesta seuraavan kuukauden aikana.


title: About.com

text: IAC:n toukokuusta 2017 sulkema about.com sai uuden ilmeen ja se uudelleenjulkaistiin nimellä dotdash.com.


title: About.com

text: Maaliskuussa 2014 About.com –sivustolla kävi yhteensä 61 428 000 vierailijaa comScore-vierailulaskurin mukaan, joten sivusto oli maaliskuun 16:nneksi eniten käytetty sivusto.


title: About.com

text: About.comin Alexa-sijoitus oli 388 syyskuussa 2016. Hieman ennen sivuston lopettamista sen Alexia sijoitus oli 1 936.


title: Matthias Mollenius

text: Matthias Mollenius (k.1679) toimi Säämingin kirkkoherran viran ohella Savonlinnan kaupunkiseurakunnan kappalaisena ja Olavinlinnan kappelin saarnaajana. . Molleniuksen mielenkiinto seurakunnan henkisen kaitsemisen lisäksi maanviljelyksen ja maanpuolustuksen järjestämiseen.


title: Matthias Mollenius

text: Mollenius aloitti uransa appensa kirkkoherra Samuel Krogeruksen apulaisena. 1668 appi tuomittiin 3 markan sakkoihin ja kun oikeus samalla näyttää kyllästyneen tämän poikien tapaan periä saataviaan, valtuutti syyskäräjät kirkkoherran apulaisen Matthias Molleniuksen perimään kirkkoherran saatavia. . Mollenius hoiti tehtävän hyvin ja tuli appensa 1674 kuoltua valituksi kirkkoherraksi. Luottamusta ei edes kaventanut edes edellisvuoden oikeudenkäynti väkivaltaisesta käytöksestä.


title: Matthias Mollenius

text: Mollenius hoiti kolmen seurakunnan papin tehtäviä. tämä aiheutti erityisjärjestelyjä muun muassa jumalanpalvelujen järjestämisessä: Pyhäisin Mollenius aloitti ensin Savonlinnassa ja kiiruhti jumalanpalveluksen päätyttyä julistamaan sanaa talonpojille Säämingin kirkolle. joko kiivas luonto tai kaksien perättäisten jumalanpalvelusten aiheuttama rasitus vei hänet 1673 käräjille. Mollenius oli näet joulupäivän jumalanpalvelusta pitäessään ollut alttarilla selin seurakuntaan, ja kuultuaan sääminkäläisten puheellaan häiritsevän alttaritoimitusta, viskannut taakseen katsomatta ehtoollisleipäastian kannen, mikä iski verihaavan itseään viattomana pitäneen kuulijan päähän. Oikeus vapautti Molleniuksen syytteistä, koska ei voitu näyttää toteen hänen aikoneen vahingoittaa viatonta uhriaan.


title: Matthias Mollenius

text: Kirkkoherra-aikanaan Mollenius varusti ylimääräisen ratsumiehen leskensä Maria Krogeran sanoin "maanpuolustuksen avustamiseen näinä sotaisina aikoina". Tukeakseen maanviljelystä Mollenius rakennutti 1674 myllyn Pullinlahteen.


title: Matthias Mollenius

text: Matthias Molleniuksen ja Maria Krogeran lapsia olivat:


title: Chemins de fer de Paris à Lyon et à la Méditerranée

text: The Compagnie des chemins de fer de Paris à Lyon et à la Méditerranée (PLM) oli yksityinen ranskalainen rautatieyhtiö, joka myöhemmin kansallistettiin.


text: PLM perustettiin vuosina 1858–1862 Paris-Lyonin ja Lyon-Méditerranée Companyn johdolla Etelä-Ranskassa lähinnä reitille Pariisi–Dijon–Lyon–Marseille. Yhtiö omisti rautatielinjoja myös Ranskan Algeriassa.–


text: PLM sulatettiin vuonna 1938 Ranskan valtion omistamaan SNCF:ään ja hoiti SNCF:n Etelä-Ranskan liikennettä.


title: Luettelo Pekka Myllykoski ja Jytäjemmarien kappaleista

text: Tämä on luettelo Pekka Myllykoski ja Jytäjemmarit -yhtyeen levyttämistä kappaleista aakkosjärjestyksessä.


text: Listassa on kaikkiaan 74 kappaletta.


title: Routing Information Protocol

text: RIP (Routing Information Protocol) on yleinen verkkojen sisäinen reititysprotokolla, joka käyttää reitin laskemiseen hyppymäärää (hop count). Tyypiltään se on etäisyysvektorireititysprotokolla. RIP ei skaalaudu suuriin verkkoihin, mutta on erittäin kevyt käyttää pienemmissä verkoissa. Lisäksi tuki sille löytyy lähes kaikista reititinlaitteista.


title: Routing Information Protocol

text: RIP kehitettiin alun perin BSD:n verkkokoodin komponentiksi ja helpon konfiguroitavuuden sekä ohjelmoitavuuden ansiosta se levisi nopeasti.


title: Routing Information Protocol

text: Charles Hedrick dokumentoi RIP versio 1:n RFC 1058:ssa kesällä 1988.


title: Luettelo Suomen eronneista ministereistä

text: Tämä on luettelo Suomen hallituksista kesken toimikauden tapahtuneista ministereiden eroista. Luettelossa ei ole ministerikierrätyksiä tai sellaisia tapauksia, joissa koko hallitus on eronnut. Luettelossa ei ole tasavallan presidentiksi tai eduskunnan puhemieheksi valittuja ministereitä, sillä heidän on automaattisesti erottava virasta kun heidät on valittu kyseisiin tehtäviin


Ohjaskelkkailun maailmanmestaruuskilpailut 2004 olivat järjestyksessään 35. lajin maailmanmestaruuskilpailut. Ne järjestettiin Naganossa, Japanissa 13.–15. helmikuuta.


title: Lentolaivue 34

text: Lentolaivue 34 oli Suomen ilmavoimien lentolaivue, joka perustettiin ensimmäisen kerran 10. lokakuuta 1934. Laivue lakkautettiin ja perustettiin uudelleen kolme kertaa, lopullisesti se lakkautettiin 1. elokuuta 1958. Laivue osallistui jatkosodan ilmasotatoimiin saavuttaen 345 ilmavoittoa ja menettäen taistelutoimissa 18 konetta.


title: Lentolaivue 34

text: Ilmavoimien organisaatiouudistuksen yhteydessä vuonna 1933 siirryttiin lento-osastoihin perustuvasta järjestelmästä numeroituihin laivueisiin perustuvaan järjestelmään. Viipurin Turkinsaareen tukeutuneen lentoasema 4:n lentolaivue nimettiin ilmavoimien komentajan 10. lokakuuta 1934 antamalla päiväkäskyllä lentolaivue 34:ksi. Majuri Arvo Nisosen komentaman laivueen pääkalustona oli Blackburn Ripon -meritoimintakoneet, näiden lisäksi laivueella oli Hansa ja Sääski -koneita. Laivue lakkautettiin 1. tammikuuta 1938 ilmavoimien uudelleenjärjestelyssä, jolloin kalusto ja osa laivueen henkilöstöstä siirrettiin lentolaivue 14:ään.


title: Lentolaivue 34

text: Lentolaivue 34 perustettiin uudelleen talvisodan päätyttyä 27. maaliskuuta 1940. Laivue alistettiin samalla päivämäärällä perustetulle lentorykmentti 3:lle, ja se oli tarkoitus varustaa Fokker D.XXI -kalustolla. Fokker-koneita ei kuitenkaan laivueeseen saatu, ja se varustettiin Polikarpov I-15bis -koneilla. Kapteeni Olavi Ehrnroothin komentama, täydennyslentorykmentille 22. kesäkuuta 1941 alkaen alistettu laivue oli sijoitettuna välirauhan aikana Parolan lentokentälle, jossa se suoritti koulutustehtäviä. Jatkosodan liikekannallepanon yhteydessä lakkautettavaksi määrätty laivue jatkoi toimintaansa 1. lokakuuta 1941 asti, jolloin se liitettiin henkilöstöineen täydennyslentolaivue 25:een.


title: Lentolaivue 34

text: Laivue perustettiin kolmannen kerran 23. tammikuuta 1943. Majuri Olavi Ehrnroothin komentama ja lentorykmentti 3:lle alistettu laivue sai käyttöönsä Saksasta hankitun Messerschmitt Bf 109 G-2 -kaluston. Majuri Ehrnroothille annettiin valtuudet valita parhaina pitämänsä ohjaajat sekä tekninen henkilökunta muista laivueista, tämä herätti kuitenkin jonkin verran vastustusta. Valittujen ohjaajien saavuttua lopulta Uttiin helmikuun ensimmäisen viikon aikana, lähti majuri Ehrnroothin johtama komennuskunta noutamaan laivueelle tulevaa kalustoa Saksasta 10. helmikuuta 1943. Saksassa suoritetun tyyppikoulutuksen jälkeen ohjaajat lensivät 16 ensimmäistä Messerschmittiä Suomeen, saapuen perille 13. maaliskuuta 1943. Laivueen tukikohdaksi määrättiin Utti, tehtävänään Kouvola-Kotka -alueen suojaus vihollisen ilmahyökkäyksiltä. Yksi lentue vuorollaan päivysti Malmin lentokentällä tehtävänään pääkaupungin suojaus. Laivueen ensimmäisen ilmavoiton saavutti lentomestari Ilmari Juutilainen, ampuessaan alas Pe-2-koneen 24. maaliskuuta 1943. Laivueen komentajan, majuri Ehrnroothin, saatua surmansa lento-onnettomuudessa 27. maaliskuuta, uudeksi komentajaksi määrättiin lentolaivue 30:n komentaja majuri Eino Luukkanen. Luukkasen johtama komennuskunta nouti kauppasopimukseen kuuluvat loput 14 Messerschmittiä Saksasta toukokuussa, ollen perillä Malmilla 16. toukokuuta 1943.


title: Lentolaivue 34

text: 2. elokuuta 1943 laivue siirtyi Kymin lentokentälle, josta se suoritti torjuntalentoja muun muassa Kotkaan suuntautuneita ilmahyökkäyksiä vastaan. 14. helmikuuta 1944 laivueen nimeä täsmennettiin lisäämällä nimeen toimintaa kuvaava etuliite, jolloin uudeksi nimeksi tuli hävittäjälentolaivue 34. 6. maaliskuuta 2. lentue luovutettiin koneineen ja ohjaajineen lentolaivue 30:lle, tämän vuoksi laivue toimi sodan loppuajan kahdella lentueella. Huhtikuussa 1944 laivue vastaanotti Messerschmitt Bf 109 G-6 -koneet luovuttaen samalla vanhan kalustonsa lentolaivue 24:lle. Neuvostoliiton suurhyökkäyksen alettua laivue siirtyi ensin 12. kesäkuuta 1944 Immolaan, josta se siirtyi Lento-osasto Kuhlmeyn tieltä Lappeenrantaan 16. kesäkuuta. Viimeiseen sodanaikaiseen tukikohtaansa, Taipalsaareen, laivue siirtyi 23. kesäkuuta 1944. Laivue saavutti jatkosodassa Messerschmitt-kalustolla 346 ilmavoittoa menettäen 30 lentokonetta, joista ilmataisteluissa kolmetoista, ilmatorjunnan alasampumina viisi, onnettomuuksissa seitsemän sekä teknisen vian takia viisi konetta.


title: Lentolaivue 34

text: Aselevon astuttua voimaan 4. syyskuuta 1944, ilmavoimien esikunta määräsi laivueen pääosan (laivueen esikunta sekä 1. ja 3. lentue) siirtymään Selänpään lentokentälle. Seuraavana päivänä perustettiin laivueen Taipalsaareen jääneistä osista helmikuusta 1944 lähtien lakkautettuna ollut 2. lentue. Laivueen oli määrä osallistua Lapin sotaan osana lentoryhmä Sarkoa, tämän vuoksi laivue sai käskyn siirtää maaorganisaationsa 3. lokakuuta Ouluun, josta edelleen 11. lokakuuta Kemiin. Ryhmän komentaja eversti Sarko antoi 18. lokakuuta laivueen lentävälle portaalle käskyn siirtyä Kemiin, huono lentosää esti kuitenkin siirron. Laivueen komentaja majuri Luukkanen lensi Kemiin 21. lokakuuta, suorittaen sieltä yhden tutustumislennon 26. lokakuuta. Laivueen siirto Kemiin ja osallistuminen sotatoimiin peruuntui muuttuneen yleistilanteen ja ilmavoimien rauhanajan vahvuuteen saattamisen johdosta.


title: Lentolaivue 34

text: Laivue saatettiin rauhanajan vahvuuteen loka-marraskuun 1944 aikana muun muassa kotiuttamalla reserviläiset. 4. joulukuuta 1944 ilmavoimien lentolaivueet nimettiin uudelleen, Uttiin siirtyneen laivueen uudeksi nimeksi tuli hävittäjälentolaivue 33. Laivue jatkoi yhdessä lentorykmentti 3:n toisen laivueen, HLeLv 31:n, kanssa koulutustoimintaa kalustonaan Messerschmitt Bf 109 G-6 -koneet. 1. joulukuuta 1952 ilmavoimien lentorykmentit nimettiin lennostoiksi, lentorykmentti 3:sta tuli 3. lennosto. Samassa yhteydessä hävittäjälentolaivue 33:n uudeksi nimeksi tuli hävittäjälaivue 33. Viimeiset lennot MT-kalustolla lennettiin vuoden 1954 aikana, jonka jälkeen laivueella oli kalustona Valmet Vihuri -harjoitushävittäjät. 1. tammikuuta 1957 lähtien Karjalan lennostoon kuulunut laivue lakkautettiin perustettavan kuljetus- ja tiedustelulentueen tieltä 1. elokuuta 1958.


title: Patrik Lörtscher

text: Patrik Lörtscher (s. 19. maaliskuuta 1960) on sveitsiläinen curlingpelaaja ja olympiavoittaja.


title: Patrik Lörtscher

text: Lörtscherin suurin saavutus on olympiakulta Naganosta 1998. Hän on voittanut maailmanmestaruuden vuonna 1981, hopeaa vuosina 1982 ja 1989 sekä pronssia vuosina 1980, 1996 ja 1999. Euroopan-mestaruuskisoista Lörtscherillä on kaksi mestaruutta Aviemoresta 1978 ja Grindelwaldista 1981.


title: Höyhensaaret

text: Höyhensaaret ovat kuvitteellinen paikka, jonne ihmisten sanotaan matkustavan nukkuessaan. Höyhensaaret ovat kauniiden unien ja kuvitelmien paikka. Ilmaus "mennä höyhensaarille" tarkoittaa nukahtamista. Nukkumatin ajatellaan olevan Höyhensaarten asukas.


title: Höyhensaaret

text: Höyhensaari esiintyy muun muassa seuraavissa yhteyksissä.


title: Diego de Landa

text: Diego de Landa (1524–1579) oli espanjalainen Jukatanissa toiminut prelaatti, jonka muistiinpanojen avulla onnistuttiin tulkitsemaan mayojen kirjoitusjärjestelmää.


title: Diego de Landa

text: De Landa toimi piispana Jukatanin roomalaiskatolisessa hiippakunnassa. Hän syntyi vuonna 1524 Espanjan Cifuentesissa ja liittyi jo 16-vuotiaana fransiskaanisääntökuntaan. Vain 24-vuotiaana tämä ilmeisen lahjakas ja rohkea munkkiveli lähetettiin käännyttämään kristinuskoon mayoja, joiden aluetta oli juuri saatu miehitettyä sen verran, että sitä voitiin kutsua Espanjan voittomaaksi – todellisuudessahan mayat tekivät järjestäytynyttä vastarintaa vielä puolitoista vuosisataa. 37-vuotiaana Landa nimitettiin Jukatanin provinsiaaliksi eli piispan alaiseksi lähetysalueen johtajaksi. Landa otti virkansa vakavasti: hän opetteli mayakieliä ja paneutui maan oloihin ollen jatkuvasti liikkeessä ympäri Jukatania. Apuna hänellä oli kaksi kastettua mayaa: Mayapanin vanhan Cocom-dynastian vesa Nachi Cocom sekä Gaspar Antonio Chin.


title: Diego de Landa

text: Vaikka Diego de Landa osoitti aitoa kiinnostusta mayojen elinoloihin ja kulttuuriin, heidän uskontoonsa hän suhtautui täysin leppymättömästi. Se oli hävitettävä, vaikka sitten tulella ja miekalla. Manín torilla vuonna 1562 järjestämässään autodaféssa provinsiaali poltatti 27 korvaamatonta hieroglyfikääröä, koodeksia, ja noin 5000 puista "epäjumalankuvaa". Intiaaneja vangittiin ja kidutettiin joukoittain. Landan esimies, piispa Francisco Toral kannatti kuitenkin paljon lempeämpää linjaa. Elokuussa 1562 hän järjesti Jukatanilla tarkastuksen ja piti Landan toimintaa niin kohtuuttomana, että vapautti hänen vangitsemansa mayat ja lähetti provinsiaalin itsensä Espanjaan kuulusteltavaksi toimivaltuuksien ylittämisestä. Intian neuvosto vapautti Landan syytteistä, mikä johtunee kuitenkin enemmän Landan vaikutusvaltaisista tukijoista kuin hänen viattomuudestaan. Vapauttavasta tuomiosta huolimatta Landa pääsi palaamaan Jukatanille vasta vuonna 1573, piispa Toralin kuoleman jälkeen. Tuolloin Diego de Landa nimitettiin Jukatanin ensimmäiseksi piispaksi. Hän kuoli 54-vuotiaana Méridassa vuonna 1579. Hänelle on pystytetty muistomerkki Izamalin kaupungin keskusaukiolle.


title: Diego de Landa

text: Intian neuvostolle Landa kirjoitti tutkielman "Relación de las Cosas de Yucatán" eli "Kertomus Jukatanin asioista". Kirjassa Landa paljastuu aidoksi renessanssipersoonaksi: hän on kiinnostunut kaikesta alkaen Jukatanin eläimistöstä ja päätyen mayojen hautauskäytäntöihin. Entisiä seurakuntalaisiaan Landa kuvaa yleensä myönteisesti ylistäen mayojen korkeaa moraalia, vaikka intiaanien uskonto saa myös kirjassa kuulla kunniansa. Landa ei kiistä espanjalaisten mayoille aiheuttamia vahinkoja:


title: Diego de Landa

text: Landa ei myöskään lähde arvuuttelemaan maya-alueen upeiden rakennusten luojiksi egyptiläisiä tai foinikialaisia, niin kuin jotkut yhä tekevät, vaan pitää itsestään selvänä, että ne ovat intiaanien luomuksia.


title: Diego de Landa

text: Jos Landa itse oli aikoinaan ristiriitainen toisaalta ymmärtäessään, toisaalta tuhotessaan mayakulttuuria, on hänen perintönsä sitäkin ristiriitaisempi. Hänet voidaan nimittäin muistaa yhtä aikaa koodeksien polttaja-inkvisiittorina sekä miehenä, jonka ansiosta osaamme nykyisin lukea mayojen hieroglyfejä. "Kertomukseensa" Landa näet tallensi myös yhteenvedon mayojen kirjoitusjärjestelmästä ja kalenterista, mikä puutteistaan huolimatta auttoi neuvostotutkija Juri Knorosovia avaamaan vuoteen 1945 uinuneet mayaglyfit tutkijoiden luettavaksi.


title: Diego de Landa

text: "Kertomus Jukatanin asioista" on myös ainutlaatuinen kansatieteellinen dokumentti katoavasta maailmasta. Lisäksi se on (ilmeisesti) ainoa suomeksi julkaistu aikalaiskuvaus mayoista. Vaikkei se kuvaa mayakulttuuria sen kukoistusvaiheessa, antaa se kuitenkin mielenkiintoista ja elävästi kerrottua tietoa mm. luonnosta, elinkeinoista ja arkielämästä ylipäätään. Näistä asioista ei muista lähteistä löydy kovin paljon tietoa.


title: Multiaista Satoa

text: Multiaista Satoa on kulttuuri- ja viihdetapahtuma Multialla Keski-Suomessa. Kesäfestivaali järjestettiin ensi kerran 1998. Järjestäjänä on Multiaista Satoa ry , jonka puheenjohtajana on multialainen filosofian maisteri ja draamakasvatuksen opettaja Satu Olkkonen. Hän valmistelee Teatterikorkeakoulun esittävien taiteiden tutkimusyksikössä väitöskirjaa äänenkäytön opettamisesta. Olkkonen on toiminut harrastajateatterissa 23 vuotta näyttelijänä, 15 vuotta Työväen Näyttämöiden Liiton luottamushenkilönä ja 12 vuotta yliopisto-opettajana. Multiaista Satoa ry:n ensimmäinen puheenjohtaja oli Teatterikorkeakoulun teatteritaiteen laitoksen johtaja ja lausuntataiteilija Marja-Liisa Kuuranne-Autelo. Kuuranne-Autelo on sukujuuriltaan multialainen. Kesätapahtuman johtoajatuksena on elvyttää ja kehittää paikallista kulttuuri- ja viihde-elämään kokoamalla joka kesä yhteen multialaisia taiteilijoita ja taitajia välittämään omaa osaamistaan ja luovan työnsä tuloksia multialaisille, Multian kesävieraille ja muille suomalaisille. Kesällä 2007 kävijämäärä oli noin 10 000. Asukkaita Multialla on vajaa 2 000.


title: Multiaista Satoa

text: Multiaista Satoa -tapahtuma on erilainen verrattuna muihin kesäfestivaaleihin. Multiaisen Sadon taiteilijoiksi ja taitajiksi hyväksytään vain syntyperäiset multialaiset eli multiaiset ja Multialla asuvat tai heidän jälkeläisensä sekä Multialle naidut tai sukujuurensa Multialla omaavat. Kesätapahtuman kymmenvuotisen historian aikana on mukana ollut puolisentuhatta esiintyjää muun muassa musiikin, näyttämötaiteen ja kuvataiteen alueelta.


title: Multiaista Satoa

text: Vuonna 1998 tapahtuma oli yhdeksänpäiväinen, sen jälkeen vuosittain yleensä 4–5-päiväinen. Kunakin festivaalipäivänä on useita eri tapahtumia. Laajat taidenäyttelyt kestävät parisen viikkoa. Tapahtuman anti sisältää lisäksi muun muassa klassisen ja kevyen musiikin konsertteja, nuoriso- ja lastenkonsertteja, runoiltoja, teatteriesityksiä, elokuva- ja videonäytöksiä, toritapahtumia, yhteislaulutuokioita, jameja, tansseja ja multitaidetapahtumia. Joka kesä yksi Multian kylistä vuorollaan saa järjestettäväkseen Multiaiseen Satoon liittyvän kylätapahtuman. Multiaista Satoa toteutetaan miltei kokonaan talkootyönä. Keskeisin yhteistyökumppani ja avustaja on ollut Multian kunta, jolta festivaali on saanut taloudellista tukea ja jonkin verran työvoimaa.


title: Multiaista Satoa

text: Multiaisen Sadon kesätapahtumista on tehty kaksi myyntivideota. Ensimmäinen kertoo festivaalin viidestä ensimmäisestä vuodesta nimellä "Viisi Satoisaa Vuotta". Toisessa on mukana seuraavat kymmenen vuotta otsikolla "Hyvän Sadon Vuodet 2003–2012". Videot on valmistanut tuotantoyhtiö Sunny Notes Oy ja ohjannut Erkki Pohjanheimo.


title: Fate

text: Fate on tanskalainen vuonna 1985 perustettu metalliyhtye.


title: Fate

text: "Fate"n perusti vuonna 1985 kitaristi Hank Shermann, joka aiemmin oli soittanut Mercyful Fate -yhtyeessä. Shermann oli kuitenkin alkanut vierastaa yhtyeen kauhu- ja okkultismiteemaista musiikkia, ja päätti perustaa oman yhtyeen joka tekisi Mötley Crüen kaltaista musiikkia. Faten menestys jäi vaatimattomaksi ja Shermann erosi vasta kahden vuoden päästä yhtyeen perustamisesta. Cruisin' for a Bruisin' -albumin julkaisemisen jälkeen monet alkuperäisjäsenistä erosivat: tilalle tulivat Mattias "IA" Eklundh ja Per Henriksen ,joiden myötä yhtyeen musiikki vaihtui heavy metaliksi. Scratch 'N' Sniff -albumin jälkeen Eklundh erosi yhtyeestä ja Fate hajosi 1993. Yhtye piti hiljaiseloa yli kymmenen vuotta, mutta yhdistyi keikkailua varten vuonna 2004. Fate julkaisi vuonna 2006 uuden albumin V.


title: Akira Kuroiwa

text: Akira Kuroiwa (s. 6. syyskuuta 1961) on entinen japanilainen pikaluistelija, joka oli keskittynyt pääasiassa 500 metrille.


title: Akira Kuroiwa

text: Kuroiwa voitti olympiapronssia 500 metrillä Calgaryssa 1988 ja sijoittui edellisissä olympialaisissa kymmenenneksi. Hän on voittanut myös kaksi sprinttimaailmanmestaruutta (1983, 1987) ja ollut kerran MM-pronssilla (1986).


title: Akira Kuroiwa

text: Kuroiwa on urheilu-uransa jälkeen ryhtynyt valmentajaksi; hän toimi Japanin joukkueen päävalmentajana muun muassa 1998 Naganon olympialaisissa.


title: Rutajärvi (Urjala)

text:
Rutajärvi on Kokemäenjoen vesistöön kuuluva järvi eteläisellä Pirkanmaalla Urjalassa. Järven vanha nimi on "Airanne". Nykyinen nimi on vakiintunut käyttöön 1600-luvulla.
Nuuta-, Ruta- ja Kortejärvi muodostavat etelästä pohjoiseen virtaavan vesireitin. Tämä vesireitti kerää suurimman osan Urjalan alueen vesistä.


title: Rutajärvi (Urjala)

text: Nuutajärveen laskee etelästä Ihanajokea pitkin Kivijärven, Vähäjärven ja Matkunjärven muodostama reitti, johon yhtyy lännestä Särkijärvi. Lännestä Mustanojaa pitkin Nuutajärveen laskevat Iso ja Vähä Mustajärvi sekä Valajärvi. Nuutajärvi laskee Nuutajokea pitkin Rutajärveen.


title: Rutajärvi (Urjala)

text: Rutajärveen laskee idästä Kokonjärven, Lahmajärven ja Hirsjärven muodostama reitti Kolkanjokea pitkin. Sen alajuoksulle lähelle Urjalan keskustaajamaa jää kuivatettu Vanhajärvi.


title: Rutajärvi (Urjala)

text: Rutajärvestä vedet laskevat edelleen Urjalankylän jokea Kortejärveen, mistä vedet purkautuvat Tarpianjokea myöten Jalantijärveen ja edelleen Vanajaveden reittiin.


title: Rutajärvi (Urjala)

text: Urjalan asutus on vanhastaan keskittynyt näiden vesistöjen varsille ja vesistöjen ympärille syntyi Urjalan pitäjäkin aluksi keskuksenaan Rutajärven- Kortejärven välinen alue. Nuuta- ja Rutajärven väliselle kannakselle syntyi Nuutajärven taajama ja Nuutajärven lasitehdas.


title: Rutajärvi (Urjala)

text: Järviketjua on laskettu useassa vaiheessa. Nykyiset vedenjuoksutukset ja korkeudet perustuvat vuoden 1943 laskusuunnitelmaan ja 1983 annettuihin selventäviin määräyksiin. Vedenkorkeutta säädellään Kortejärven alapuolella Nokoorin padolla. Urjalankylän joessa on lisäksi kynnys, joka estää veden hallitsemattoman purkautumisen Rutajärvestä Kortejärveen.


title: Rutajärvi (Urjala)

text: Saaria Rutajärvellä on 4 kookasta sekä kymmenkunta pienempää. Suurimmat saaret Vohlissaari, Heinussaaret ja Kalliosaaret sijaitsevat järven itäosassa. Pieniä saaria sekä kallioluotoja on rantojen läheisyydessä sekä järven länsilaidalla.


title: Rutajärvi (Urjala)

text: Järveä halkovat luode- kaakko -suuntaiset kallioperän rakenteet. Erityisen selvästi tämä näkyy Lielahden, Ratalahden, Kajaniemen ja Niemelän niemen muodoissa.


title: Rutajärvi (Urjala)

text: Rannat ovat Rutajärvellä pääosin kivikkoiset ja kallioiset, etenkin sen lounais- ja etelärannat ovat erityisen jylhiä. Ratalahdesta kohoaa komea Kormuntinvuori noin 50 metriä vedenpinnan yläpuolle. Itärannalla sijaitsee muinainen linnavuori. Kallioisia rantoja ympäröi usein moreenipeite, alavammilla seuduilla maaperä on yleensä savea.


title: Rutajärvi (Urjala)

text:
Veden laatu Rutajärvessä voidaan luokitella olevan yleisluokaltaan tyydyttävä. Rutajärvi on ruskean sävyinen rehevähkö järvi. Veden ph on normaali, ajoittain esiintyy happivajausta ja lisääntyvässä määrin leväesiintymiä. Uudessa pintavesien ekologisessa ja kemiallisessa luokituksessa Rutajärvi kuuluu luokkaan hyvä.
Rutajärvellä suoritettiin vuonna 2005 koekalastus.
Saalis jakaantui kappalemäärän mukaan seuraavasti:Painon mukaan kokonaissaalis oli:Särkikaloja on 62,3 % kappalemäärästä ja 49,8 % painosta. Hauen osuus on liian pieni todelliseen tilanteeseen verrattuna.
Kankaanpään ranta-alueet järven itäpäässä, SL 308, on suojeltu.
Rutajärveltä on esitetty julkisesti esiintymähavainnot seuraavista perinnebiotoopeista:Kajaniemessä on kartoitettu arvokkaita kalliojyrkänteiden alapuolisia lehtoja ja korpia.


title: Humboogie

text: Humboogie on vuonna 1995 perustettu suomalainen yhtye. Yhtyeen musiikki on tyyliltään rentoa ja groovaavaa 1970-luvun musiikkia. Humboogien nykyiseen kokoonpanoon kuuluvat AEP (Ari Parikka), Henry Valanne ja Mika Valtonen.


title: Humboogie

text: Yhtye on julkaissut kolme albumia, joista uusin, Airsong, julkaistiin vuonna 2005. Albumin kappaleeseen ”My 2nd Living Room” tehtiin lisäksi musiikkivideo, joka kuvattiin ravintola Uudessa Apteekissa, Turussa.


title: Werner Kohlmeyer

text: Werner Kohlmeyer (19. huhtikuuta 1924 – 26. maaliskuuta 1974) oli saksalainen jalkapalloilija. Hän kuului vuoden 1954 maailmanmestaruuden voittaneeseen Saksan jalkapallomaajoukkueeseen ja pelasi lopputurnauksessa viisi Saksan kuudesta ottelusta. Kaikkiaan hän pelasi 22 maaottelua vuosina 1951–1955. Hän pelasi pitkään 1. FC Kaiserslauternissa.


title: Werner Kohlmeyer

text: Aktiiviuransa jälkeen Kohlmeyer sairastui alkoholismiin; hän olikin vasta 49-vuotias sydämensä pettäessä.


title: Runic

text: Runic on espanjalainen folk/viikinkimetallia soittava yhtye. Yhtye on julkaissut kaksi studioalbumia.


title: Herbert Erhardt

text: Herbert Erhardt (6. heinäkuuta 1930 – 3. heinäkuuta 2010) oli saksalainen jalkapalloilija. Seuratasolla hän pelasi puolustajana muun muassa FC Bayern Münchenissä.


title: Herbert Erhardt

text: Kansainvälistä mainetta Erhardt saavutti Länsi-Saksan maajoukkueessa; hän kuului vuoden 1954 maailmanmestaruuskilpailujen voittajiin vaikkei pelannutkaan lopputurnauksessa yhtään ottelua.


title: Herbert Erhardt

text: Erhardt osallistui maailmanmestaruuskilpailuihin myös vuosina 1958 ja 1962. Hän pelasi kaikkiaan 50 maaottelua ja teki niissä yhden maalin vuosina 1953–1962.


title: Ottmar Walter

text: Ottmar Kurt Herrmann Walter (6. maaliskuuta 1924 Kaiserslautern – 16. kesäkuuta 2013 Kaiserslautern) oli saksalainen, Länsi-Saksaa edustanut jalkapalloilija ja maailmanmestari. Hän oli samassa lajissa loistaneen Fritz Walterin nuorempi veli.


title: Ottmar Walter

text: Walter palveli Saksan sotalaivastossa toisessa maailmansodassa, jonka Englannin kanaalin taistelussa loukkaantui kolmesta kranaatinsirpaleesta vaikeasti oikeaan polveensa. Hän aloitti peliuransa 1. FC Kaiserslauternissa 1940-luvun lopulla. Walter kuului veljensä kanssa Saksan jalkapallomaajoukkueeseen, joka voitti maailmanmestaruuden vuonna 1954. Hän pelasi 21 maaottelua ja teki niissä kymmenen maalia vuosina 1950–1956.


title: Ottmar Walter

text: Walterille myönnettiin Liittoansioristi 2006. Hän kuoli 26. kesäkuuta 2013, 89-vuotiaana.


title: Hans Schäfer

text: Johann ”Hans” Schäfer (19. lokakuuta 1927 Köln – 7. marraskuuta 2017 Köln) oli saksalainen jalkapalloilija. Hän pelasi 1. FC Kölnissä vuosina 1948–1965.


title: Hans Schäfer

text: Schäfer kuului Saksan maajoukkueeseen maailmanmestaruuskilpailuissa 1954, 1958 ja 1962. Joukkue voitti kultaa 1954 ja Schäfer teki turnauksessa neljä maalia, joista yhden välierässä. Hän pelasi yhteensä 39 maaottelua ja teki niissä 15 maalia.


title: Daniel Müller

text: Daniel Müller (s. 29. toukokuuta 1965) on sveitsiläinen curlingpelaaja. Hän kuului Sveitsin kultaa voittaneeseen joukkueeseen Naganon olympialaisissa 1998.


title: Diego Perren

text: Diego Perren (s. 10. tammikuuta 1965) on sveitsiläinen curlingpelaaja ja olympiavoittaja.


title: Diego Perren

text: Perren voitti olympiakultaa Naganossa 1998. Hän on myös kaksinkertainen MM-pronssimitalisti Hamiltonista 1996 ja Saint Johnista 1999.


title: Dominic Andres

text: Dominic Andres (s. 6. lokakuuta 1972) on sveitsiläinen curlingpelaaja ja olympiavoittaja.


title: Dominic Andres

text: Andres oli mukana Sveitsin kultajoukkueessa Naganon olympialaisissa 1998. Hän on MM-kisoissa voittanut kaksi pronssia (1994, 1999). Hän on voittanut myös juniorien MM-pronssia Glasgow'ssa 1991.


title: Earl Palmer

text: Earl Palmer () oli yhdysvaltalainen rumpali. Hän oli kotoisin New Orleansista, jonka laajan jazzelämän vaikuttajiin hän lukeutui.


title: Earl Palmer

text: Studiomuusikkona maineensa saavuttanut Palmer kelpuutettiin Rock and Roll Hall of Fameen "sidemen"-kategoriassa vuonna 2000.


title: Earl Palmer

text: Maailmanluokan muusikoita, joiden kanssa Palmer soitti yhteistyössä, olivat Fats Domino, Little Richard, Lloyd Price, Smiley Lewis, Frank Sinatra, Phil Spector, Rick Nelson, Ray Charles, Eddie Cochran, Ritchie Valens, Dizzy Gillespie, Count Basie ja B. B. King.


title: Rolando Panerai

text: Rolando Panerai (s. 17. lokakuuta 1924) on italialainen oopperalaulaja, äänialaltaan baritoni. Hän on esiintynyt sekä koomisissa että vakavissa rooleissa.


title: Rolando Panerai

text: Opiskeltuaan Firenzessä ja Milanossa Panerai debytoi Napolin Teatro di San Carlossa vuonna 1947.


title: Rolando Panerai

text: Säveltäjiä, joiden rooleja Panerai on tulkinnut, ovat Verdin lisäksi Rossini, Puccini, Mozart ja Donizetti.


title: Senzeni Na

text: Senzeni Na () on eteläafrikkalainen laulu, josta muodostui yksi varhaisen apartheidin vastaisen liikkeen keskeisimmistä protestilauluista. Eteläafrikkalainen muusikko Vusi Mahlasela on verrannut sen merkitystä Yhdysvaltain kansalaisoikeusliikkeen We Shall Overcome -lauluun.


title: Senzeni Na

text: Laulun sanoissa on paljon toistoa, joka luo siihen voimakkaan keskeisen rytmin. 1950-luvun vielä rauhanomainen vastarinta apartheid-järjestelmää vastaan heijastuu laulun sanoista, joista puuttuu myöhempien eteläafrikkalaisten vapauslaulujen aggressiivinen ja väkivaltainen sanoma. Alton Pollardin mukaan laulusta puuttuu vielä 1960-luvulla syntyneen musta tietoisuus -liikkeen vaikutus. Laulua esitettiin poliittisissa kokouksissa ja mielenosoituksissa sekä hautajaisissa.


title: Red Cell

text: Red Cell on yhdysvaltalainen ryhmä tai yksikkö, jonka tarkoitus on testata Yhdysvaltain omien sotilastaktiikoiden sekä henkilöstön tehokkuutta. Nimityksen on luonut Yhdysvaltain hallinto.


title: Red Cell

text: Alkuperäinen Red cell -ryhmä koottiin entisistä Yhdysvaltain laivaston SEAL -yksikön jäsenistä, ja sen kokosi ja sitä johti laivaston vastaterrorismiryhmän SEAL Team Six (ST6):n perustaja ja aiempi johtaja Richard Marcinko. Ryhmä organisoitiin tunkeutumaan Yhdysvaltain tukikohtiin ja muihin tärkeisiin turvallisuuskohteisiin tarkoituksenaan hankkia reaaliaikaista tietoa kohteiden turvallisuus- ja valvontatasosta ja laitteistosta.


title: Ari Turunen

text: Ari Turunen (s. 26. huhtikuuta 1966 Helsinki) on suomalainen tietokirjailija, joka on erikoistunut tapahistoriaan. Hän on kirjoittanut lisäksi kolumneja Metro-lehteen ja Kalevaan ja toiminut Metsäntutkimuslaitoksen sekä CSC:n viestintäpäällikkönä. Marraskuussa 2014 hän aloitti Suomen Akatemian viestintäjohtajana.


title: Ari Turunen

text: Turunen valmistui yhteiskuntatieteiden maisteriksi Jyväskylän yliopistosta vuonna 1993 ja valtiotieteen lisensiaatiksi Helsingin yliopistosta vuonna 1997. Hän tutki lisensiaatintyössään eri kulttuurien maailmankuvia ja käsityksiä toisistaan.


title: Ari Turunen

text: Vuonna 2011 valmistui Turusen ja Petja Partasen teos suomalaisista jäänmurtajista.


title: Ari Turunen

text: "Maailman kuvat. Mitä kartat kertovat meistä ja muista? " taas käsittele eri aikoina ja eri paikoissa tehtyjä maailmankarttoja, jotka ovat ihan yhtä oikeita kuin meidän tottumamme eurooppakeskeiset laitoksetkin. Siinä esitellään muun muassa karttoja keskiajan arabialaisesta, kiinalaisesta ja muun muassa neuvostoliittolaisesta näköpiiristä, sekä täysin adekvaatti australialainen näkökulma vuodelta 1992, jossa Etelänapa on ylhäällä ja Australia keskellä.


title: Martti Peltomaa

text:
Martti Peltomaa (s. 18. helmikuuta 1948 Jalasjärvi) on Ivalossa asuva suomalainen eräkirjailija.
Peltomaa työskenteli ennen eläkkeelle jäämistään rajavartijana Lapin rajavartiostossa (Raja-Jooseppi, Anteri, Näätämö). Sen lisäksi hän on toiminut muun muassa paikallislehtiyrittäjänä ja rajavartioliiton puheenjohtajana.


title: Martti Peltomaa

text: Peltomaa on myös kirjoittanut nimimerkeillä Jysky ja Aslak Aapa.Peltomaan erätarinoita on lisäksi julkaistu Kariston "Erämaailma"- ja Otavan "Eränkävijä"-antologioissa.


title: Barbara Bonney

text: Barbara Bonney (s. 14. huhtikuuta 1956 Montclair, New Jersey, Yhdysvallat) on yhdysvaltalainen sopraano. Bonneyta pidetään yhtenä maailman parhaimmista lyyrisistä sopraanoista.


title: Barbara Bonney

text: Bonney opiskeli Kanadassa ja myöhemmin Walter Raningerin johdolla Salzburgin Mozarteumissa. Vuonna 1979 hän sai kiinnityksen Darmstadtin oopperaan, jossa teki ensimmäiset isot oopperaroolinsa. Bonney on levyttänyt muun muassa Claudio Abbadon,John Eliot Gardinerin ja Nikolaus Harnoncourtin kanssa.


title: Ikonoklasmi Bysantin keisarikunnassa

text: Bysantin keisarikunnassa vallitsi ikonoklasmi vuosina 730-842. Ensimmäisen ikonoklastisen kauden lasketaan alkaneen vuonna 730 ja toisen 813. Kuvien vastustaminen vallitsi voimakkaimmin valtakunnan itäosissa. Kirkkojen mosaiikkeja, seinämaalauksia, ikoneja ja pyhäinjäännöksiä tuhottiin. Ikoneja kunnioittavia munkkeja, nunnia ja maallikoita vangittiin, kidutettiin ja surmattiin. Ikoneja puolustavat pääsivät kuitenkin kiistassa voitolle ja yli sata vuotta jatkunut ikonoklasmi päättyi. Kuvakiistalla oli pitkäaikaiset vaikutukset myöhemmin jakautuneisiin idän ja lännen kirkkoihin.


title: Ikonoklasmi Bysantin keisarikunnassa

text: Ikonoklasmin eli ikonien vastustajien opin ollessa vallalla Bysantissa tehtiin monessa suhteessa kulttuurinen ja uskonnollinen täyskäännös aikaisempiin vuosisatoihin verrattuna. Äärimmäisestä loisteliaisuudesta ja monimuotoisuudesta yritettiin kovin ottein palata alkuseurakunnan ja juutalaisuuden ajan yksinkertaisuuteen ja oppien ”puhtauteen”.


title: Ikonoklasmi Bysantin keisarikunnassa

text: Tähän on nähtävissä monia syitä. Itäisessä kristikunnassa on aina ollut runsaasti erilaisia harhaoppeja. Kirkkoisä Johannes Damaskolainen mainitsee Bysantin alueella olleen noin sata erilaista harhaoppista liikettä. Tällaisia olivat muun muassa paulikiaanit, nestoriolaiset, monofysiitit, manikeolaiset ja areiolaiset. Usein näihin liikkeisiin liittyi voimakkaita kuvakielteisiä piirteitä.


title: Ikonoklasmi Bysantin keisarikunnassa

text: Kuvien vastustaminen oli voimakkainta Bysantin valtakunnan itäosissa, erityisesti Syyriassa ja Armeniassa. Kuvariidan aloittanut keisari Leo III Isaurilainen oli kotoisin Syyriasta. Toisen ikonoklastisen kauden v. 813 aloittanut keisari Leo V Armenialainen oli nimensä mukaisesti kotoisin Armeniasta. Nämä maakunnat olivat olleet välillä muslimien miehittämiä, ja saaneet näin kuvakielteisiä vaikutteita heiltä.


title: Ikonoklasmi Bysantin keisarikunnassa

text: Lisäksi on nähtävissä, että Bysantin keisarikunnan hyvin voimakkaan luostariliikkeen ja valtion sekä valtionkirkon välillä oli suuria jännitteitä. Luostarit olivat rikkaita ja mahtavia, ja niiden mahti varsinkin maaseudulla oli suuri. Monet kuuluisat luostarien johtajat saattoivat arvostella Konstantinopolin patriarkkaa tai jopa itseään keisaria. Usein luostarien tulot saattoivat perustua johonkin yksittäiseen ihmeitätekevään ikoniin tai pyhäinjäännökseen, jota pyhiinvaeltajat tulivat kaukaakin rukoilemaan. Ikonoklasmin aikana kuvien lisäksi myös pyhimysten kunnioittaminen ja pyhäinjäännökset kiellettiin ja luostareita suljettiin. Suuntaamalla tällä tavoin isku luostarien talouteen keisari ja patriarkka yrittivät lujittaa otettaan uskonnon alueella.


title: Ikonoklasmi Bysantin keisarikunnassa

text: Ikonoklasmin katsotaan alkaneen viimeistään v. 730, kun keisari Leo III Isaurilainen antoi vähäaasialaisten piispojen tukemana julistuksen jossa ikonien kunnioittaminen ja rukoileminen kiellettiin. Julistuksessa määräystä perustellaan mm. vanhatestamentillisella määräyksellä, jossa Jumalaa kielletään kuvaamasta, sekä epäjumalanpalveluksen vaaralla.


title: Ikonoklasmi Bysantin keisarikunnassa

text: Julistuksessa myös määrättiin kaikki ikonit, patsaat ja seinämaalaukset tuhottaviksi ja niiden palvojat vangittaviksi. Tämän julistuksen ensimmäinen seuraus oli, että Konstantinopolin keisarinpalatsin portin päällä ollut Kristus Kaikkivaltias-mosaiikki tuhottiin. Näin syntyneissä levottomuuksissa pahoinpideltiin keisarin julistusta vastaan mieltään osoittaneita naisia. Keisari yritti taivutella Konstantinopolin patriarkka Germanoksen ja Rooman paavi Gregorius II:n hyväksymään julistuksensa, mutta nämä kieltäytyivät. Silloin hän erotti ja vangitutti patriarkka Germanoksen, ja nimitti hänen tilalleen ekumeeniseksi patriarkaksi Anastasioksen. Vuonna 740 keisari Leo III kuoli.


title: Ikonoklasmi Bysantin keisarikunnassa

text: Häntä seurasi hänen poikansa Konstantinos V. Hän oli isänsä tavoin innokas ikonien vastustaja. Konstantinos V aloitti myös järjestelmälliset ikonien puolustajien vainot. Kirkkojen mosaiikkeja, seinämaalauksia, ikoneja ja pyhäinjäännöksiä tuhottiin. Ikoneja kunnioittavia munkkeja, nunnia ja maallikoita vangittiin, kidutettiin ja surmattiin. Koska luostarit olivat ikonien puolustajien tukikohtia, niitä kohdeltiin erityisen ankarasti. Munkkeja karkotettiin, ja luostareita tuhottiin tai muutettiin sotilastukikohdiksi. Riita jakoi valtakunnan kahtia. Itäiset maakunnat olivat ikonien vastustajien hallussa, ja monet läntiset maakunnat ikonien puolustajien hallussa. Konstantinos V saikin ikonien puolustajilta pilkkanimen ”Kopronymos” eli ”Likaniminen”. Vuonna 754 keisari kutsui Hieraan koolle ikonoklastien kirkolliskokouksen. Kokous vahvisti ikonien vastustamisen ortodoksisen kirkon viralliseksi opiksi. Kirkolliskokouksen jälkeen ikonien puolustajien vainoja jatkettiin. Ne laantuivat vasta kun keisari kuoli v. 775.


title: Ikonoklasmi Bysantin keisarikunnassa

text: Seuraava keisari oli hänen poikansa Leo IV. Vaikka myös Leo IV oli mielipiteiltään ikonoklasti, hän ei jatkanut isänsä aloittamia vainoja. Asiaan vaikutti luultavasti se, että keisarin puoliso keisarinna Irene oli ikonien puolustajia. Keisarin kuoleman jälkeen vuonna 780 keisarinna Irene ryhtyi hallitsemaan keisarikuntaa alaikäisen poikansa nimissä. Ensitöikseen keisarinna erotti ikonoklastisen Konstantinopolin patriarkan Paavalin, ja nimitti hänen tilalleen patriarkaksi ikonien puolustaja Tarasioksen. Keisarinna Irenen johdolla Nikean kaupunkiin kutsuttiin koolle kirkolliskokous v. 787. Tämä kirkolliskokous peruutti Hieran kirkolliskokouksen päätökset, ja julisti ikonoklasmin harhaopiksi. Kokous tähdensi, että ikoneille, pyhimyksille ja pyhille esineille tuli osoittaa kunnioitusta, mutta niitä ei saanut palvoa. Keisarinna tuki voimakkaasti luostarilaitoksen elvyttämistä. Vuonna 790 ikonoklastisista armenialaisista ja syyrialaisista koostuva armeija syöksi vallasta keisarinna Irenen. Hän palasi vielä lyhyeksi aikaa valtaan vuosina 797–802, mutta vuonna 802 hänet karkotettiin lopullisesti Lesbos-saarelle. Pian tämän jälkeen hän kuoli. Irenen syrjäyttämistä seurasivat valtataistelut, joissa keisareita tuli ja meni. Kaikki nämä keisarit olivat ikonien puolustajia.


title: Ikonoklasmi Bysantin keisarikunnassa

text:
Toinen ikonoklastinen kausi alkoi v. 813, kun keisariksi nousi Leo V Armenialainen. Keisarin ensimmäinen ikonien puolustajia vastaan suunnattu toimenpide oli patriarkka Nikeforoksen erottaminen. Hänen tilalleen asetettiin ikonoklastinen teologi Teodotos. Jälleen munkit olivat pääosassa ikonien puolustajina. Konstantinopolin Studionin luostarin arkkimandriitta Theodoros Studites ilmoitti keisarille, ettei hänen valtaoikeuksiinsa kuulu sotkeutua kirkon asioihin. Keisari Leo V kutsui koolle
toisen ikonoklastisen kirkolliskokouksen Konstantinopoliin v. 815. Ikonoklasmista tehtiin jälleen Bysantin valtiokirkon virallinen oppi. Ikonien puolustajien vainot alkoivat jälleen. Esimerkiksi edellä mainittu kirkkoisä Theodoros Studites vangittiin. Vainot kuitenkin päättyivät äkillisesti v. 820, kun keisarillisen henkivartioston upseeri Mikael ”Änkyttäjä” murhautti keisarin.